
ভক্ত রুইঁদাস 


রামানন্দ স্বামীর শিষ্যমণ্ডলীর মধ্যে এক বৃদ্ধ ব্রহ্মচারী ভগবানের 
ভোগসামগ্রী সংগ্রহ করবার জন্য প্রতিদিন ভিক্ষী করে বেড়াতেন। 
একদিন টহলে গিয়ে তিনি এক বণিকের বাড়ি গৌছলেন। বণিক্‌ 
সৈনিকদের রসদ বিক্রি করে খেতেন । ব্রহ্মচারী এই বণিকের গৃহ হতে 
ভিক্ষালন্ধ ভোগসামগ্রী এনে গুরু রামানন্দের হাতে তুলে দেন । 

ভোগ নিবেদনের সময় রামানন্দ স্বামী ভগবানের সাক্ষাৎ পেলেন 
না...রোজের মতো ঠাকুর আজ স্বয়ং এসে আহার করলেন না । 
রামানন্দের মনে হতে লাগলো-_নিশ্চয়ই ভোগের কিছু ব্যাঘাত ঘটেছে 
_ নিশ্চয়ই এমন কিছু অনাচার ঘটেছে যাতে ঠাকুর আজ অন্নভোগ 
গ্রহণ করলেন না । - 

ব্ৰহ্মচারীকে ডেকে রামানন্দ জিজ্ঞেদ করলেন__তুমি কোথা থেকে 
আজ ভোগসামগ্রী ভিক্ষা করেছো ? 

ব্রহ্মচারী সত্যবাদী । যা সত্য ঘটনা তাই তিনি গুরুর কাছে 
অকপটে বললেন ।”** 

রামানন্দ স্বামী সব শুনে আক্ষেপ করে বলে ওঠেন__হা চামার !""" 

গুরুর বাক্য লঙ্ঘন হবার নয়। ব্রহ্মচারী দেহত্যাগ করে চামারের 
ঘরে জন্মগ্রহণ করলেন । ইনিই হলেন “রুইদাস” | 

শোনা যায়, রুইদাস ছিলেন জাতিম্মর। পূর্বজন্মের সমস্ত ইতিরিত্ 
তার স্মরণে ছিল। তাই জন্ম নিয়েই শিশু রুইদাস পূর্বজন্মের গুরু- - 
অভিসম্পাত স্মরণ করে কাদতে থাকেন ।...ছেলের কাম! আর থামে 
না। দিন যায়, সপ্তাহ যায়, মাস বায়-_শিশু রুইদাসের কান্নাও যেমন 
খামে না, মুখেও কিছু রোচে না । সবাই ভেবে নেন যে ছেলেকে 
পু'য়ে বা পেঁচোয় পেয়েছে। 

ছেলের এ অবস্থা__এ কান্না দেখে রুইদাসের বাবা-মা রুইদাসের 
জীবন-আশঙ্কায় ভয়ানক চিন্তিত হলেন। তারা রুইদাসকে নিয়ে 
রামানন্দ স্বামীর আশ্রমে উপস্থিতহন-..টাকে রামানন্দ স্বামীর সামনে 
রেখে জন্ম অবধি এই কান্নার কারণ জিজ্ঞাসা করেন । 

কিন্ত যে-মুহূর্তে শিশু রুইদাস রামানন্দের সামনে উপস্থিত হলেন, 
অমনি তার কান্নাও থেমে গেল। শিশু রুইদাস যেন আনন্দে নেচে 


“তৃষিত চাতকে যেন জলধারা মিলে। 

দরিদ্রের রতন যেন মিলে হারাইলে ॥ 

ছুশয়নে বহে ধারা__না পারে কহিতে ৷ 

গুমরিয়া রহে__নারে দুঃখ নিবেদিতে ॥ ( ভক্তমাল) 


| 

রামানন্দ শিশুর কানে মহামন্ত্র দিলেন। মন্ত্রলাভ করে শিশু হেসে 
খেলা করতে শুরু করল"--মায়ের স্তন-পানাদিও আরম্ভ করল ! জনক- 
জননী নীরোগ পুত্র নিয়ে ঘরে ফিরে গেলেন। 


* * * ® 


শিশু রুইদাস যখন হামাগুড়ি দিয়ে অঙ্গনে খেলা করতেন, তার 


বাবা-মা তাকে নানারকম খেলনা কিনে দিতেন । কিন্তু রুইদাস কোনে! 
খেলনাই ছু'তেন না__উপরক্ত সেগুলিকে কখনো! বা ভেঙে গু'ড়িয়ে 


" দ্িতেন-“*নয়তো ছুড়ে নরদমায় ফেলে দিতেন । 


* একদিন রুইদাসের মা কানীর এক পর্বদিনে রামসীতাজীর মাটির 
মতি তার জন্যে কিনতে চাইলেন । রুইদাসের পিতা বললেন__কেন 
মিথ্যে পয়সা নষ্ট করছে।? কাঠের খেলনা রুইদাস আছড়ে ভাঙে 
এ তো মাটির ?-.----রুইদাসের মা কিন্তু পয়সা খরচ করে সেই মাটির 
রামসীতা আর হনুমানজী কিনে এনে রুইদাসের সামনে ধরে দিলেন । 
রুইদাস সাগ্রহে মাটির পুতুল ‘তিনটি নিয়ে তাদের চুমু খেয়ে, বুকে 
জড়িয়ে কত আদরই না করতে থাকেন !---ব্যাপার দেখে রুইদাসের 
বাবা তে| একেবারে অবাক্‌ হয়ে যান। 

রুইদাস কখনো কোনোদিন মাটির এই রামসীতার যুগল মূতি বা 
হস্থমানজীর মূর্তি ভেঙে ফেলেন নি; বরং অতি সন্তর্পণে এই মুতি- 
গুলোকে তাদের কুটারের এক কোণে বসিয়ে রাখতেন !---ক্রমে রুইদাস 
পীচ-ছয় বছরের বালক হয়ে ওঠেন ।-....-দিনের পর দিন আরো! 
বিস্ময়ের বিষয়-ঘটতে থাকে । রুইদাস পথের ধারের বনজ কুন্তুম তুলে 


5 ভক্ত রুইদাস 


এনে এই মুতিগুলোকে পুজো করতেন-__সাজাতেন ! নিজের খাবার 
এনে চোখ বুজিয়ে ধ্যানে বসে তার খেলার সাথী রামনন্দ্র-সীতাকে 
খাবার নিবেদন করতেন---নিবেদন-শেষে হাততালি দিয়ে মৃতিগুলোকে 
প্রদক্ষিণ করে “সিয়ারাম” “সিয়ারাম” বলে নাচতেন!...যে দেখতো, 
সে-ই অবাক্‌ হতো! বালকের এই সরল ভক্তি দেখে পড়শীদের ডেকে 
এনে রুইদাসের মা এই দৃশ্য সবাইকে দেখাতেন। 


রুইদাসের বয়স এখন সাত বছর। তাদের বস্তির ওপারে বড় 
খোলা মাঠটায় হচ্ছে “রামলীলা যাত্রাগান”। রুইদাস মার হাত ধরে 
গিয়ে দাড়ান ভিড়ের মাঝে । কখন কোন্‌ ফাকে মার হাত ছাড়িয়ে 
রুইদাস এগিয়ে যান ভিড় ঠেলে আসরের কাছটিতে ।... 


দশরথের মৃত্যুতে, সীতারামের বনবাসে রুইদাসের চোখ দিয়ে 
জলের ধারা গড়িয়ে পড়ে। “ভিরত-মিলাপে”..রুইদাস আনন্দে 
নেচে ওঠেন! গুহক চণ্ডালের ভক্তিপ্রেমে রুইদাস জোড়হাত করে 
প্রণাম জানান চণ্ডালের পায়! তারপর রামসীতার চিত্রকুট-বাস, 


সোনার হরিণ বধ, সীতা-হরণে ব্যাকুল হয়ে কেদে আসরে গড়াগড়ি 
দেন। 

উপাখ্যান, রামের সীতা-অন্বেষণেও তিনি আত্মহারা হয়ে ফুঁপিয়ে 
ফুঁপিয়ে কাদেন। 

দর্শকেরা সবাই রামলীলা যাত্রা দেখা ছেড়ে চেয়ে থাকে এই সাত 

শবরী প্রতীক্ষায়---রুইদাস ধ্যানস্থ হন ! যাত্রার রামগানের সঙ্গে 
তিনিও গেয়ে ওঠেন রামনাম গান !---শবরী রামচন্দ্রকে এ'টো বুনো 
কুল খাওয়ায়.-.রুইদাস ভাবেন, এবার থেকে দেবতাকে তিনি চেখে 
চেখে খাওয়াবেন মিষ্টি ফল শবরীর মতোই !--- 

এমনি করে কেটে যায় সারাটা রাত। চোখে ঘুম নেই---ঠায় 
সোজা হয়ে বসে থাকেন রুইদাস। ক্লান্তি নেই__নেই অবসাদ !--- 
ওঠেন। তারপর ভেঙে যায় রামলীলা গান। সবাই ফিরে যায় ঘরে । 
রুইদাসের মা ছেলেকে আর বাড়ি ফিরিয়ে নিয়ে যেতে পারেন না_ 
কিছুতেই তার কান্না থামে না। তাকে অনেক বুঝিয়ে, অনেক 
ভুলিয়ে বলেন__রামসীতা কি দুজন দুজনকে ছাড়তে পারে রে বেটা ! 
দেখিস নি তোর রামসীতার মূর্তি ? তারা দুজন কেমন জোড়া হয়ে_ 
“সীতারাম” হয়ে বসে আছেন !-- 

এইভাবে ভুলিয়ে রুইদাসকে বাড়ি নিয়ে আসেন রুইদাসের মা । 
কিন্তু এর পর রুইদাস প্রায় সাত-আট দিন ভালো করে কারো সঙ্গে 
কথা বলেন নি--.ভালো! করে খান নি---সর্বদা যেন কী এক গভীর 
ধ্যানে বিভোর হয়ে থাকতেন.--আর মাঝে মাঝে চোখ দিয়ে জল ঝরে 
পড়তো ! 

৮৮৯৮ 
দেয় যে, রুইদাসের মাথার গোলমাল শুরু হয়েছে । সেইজন্তে 
নৈভা দেখ জগ নিলে ছেলের পাগলামোর চিকিৎসা রাবার জর 
বেষ্য দেখাতে পরামর্শ দেয়... 

রি (বল বুঝেছিলেন তার মা। তাই রুইদাসের পাগল 
শাখ্যায় তিনি ঘোরতর আপত্তি জানান । 


২ 


পূর্বজন্মে রুইদাস ব্রাহ্মণ ছিলেন-_জাতিন্মর হিসাবে তার একথা 
বেশ মনে আছে। সাত বছর বয়সে তার মা-বাবা তাকে গঙ্গার ঘাটে 
নিয়ে গিয়ে মাথা কামিয়ে শিখা রাখিয়ে চুড়াকরণ সমাপন করেন। 
মাথ। কি কারণে কামানো হয়েছিল তা তিনি জানেন নি। কিন্তু তার 
পুৰ্বজন্মের স্মৃতিতে তিনি বুঝেছিলেন যে; এ তার চুড়াকরণ-সংস্কার ।--- 
দশবিধ সংস্কারের সব কটি যে তাকে করতে হবে, তা তার পূর্বজন্মের 
স্মৃতিতে সম্পূর্ণ মনে আছে। তাই অষ্টম বর্ষে পড়ে তার মনে প্রশ্ন জাগে 
_তার যখন আট বছর বয়েস তখন মা-বাবা! তার উপনয়ন-সংস্কার 
সম্পূর্ণ করছেন না কেন? তিনি ব্রাহ্মণ__গতজন্ে ব্রান্মণ-সন্তান ছিলেন। 
তিনি জানেন, উপনয়ন না হলে তার শাস্ত্রে অধিকার হবে না""- 
বেদ-পাঠ, মন্ত্জপ সবই রয়ে যাবে অসমাপ্ত---উপনয়নভ্রষ্ট হলে সাধু 
সমাজে তিনি নিন্দনীয় হবেন...অথচ তার বাব।-ম৷ সেজন্য কোনই 
প্রচেষ্টার চিহ্ন দেখাচ্ছেন না ।--- 

অনেক ভেবে তিনি একদিন তার বাবাকে জিজ্ঞেস করলেন__ 
বাবাজান ! আমার উপনয়নের ব্যবস্থা কচ্ছেন না কেন? উপনয়নের 
অধিকারী হয়েও যদি উপনয়নত্রষ্ট হওয়! যায়, তাহলে মহাপাতক হবে । 
উপনয়ন বিন! বেদাধ্যয়ন, মন্্রদীক্ষা সবই বাকী. থেকে যাবে:--মৃত্যুর 
পর আত্মার গতি হবে না যে! 

ছেলের মুখে এ-সমস্ত কথা শুনে রুইদাসের বাবা হক্চকিয়ে যান। 
ছেলেকে কি উত্তর দেবেন ভেবে পান না। অনেকক্ষণ ছেলের মুখের 


৮ ভক্ত রুইদাস 
পানে চেয়ে চেয়ে জিজ্ঞেস করেন--এসব কথ তুমি জানলে কি 


রুইদাস তখন উপনয়ন-সংস্কার সম্বন্ধে মহধি ব্যাসদেবের লেখা 
কয়েকটি শ্লোক আবৃত্তি করে শোনান 1...... 

আট বছরের ছেলের মুখে বান্মণ-পগ্ডিতদের মতো শ্লোকের পর 
শ্লোক উচ্চারণ দেখে স্তম্ভিত হয়ে যান রুইদাসের বাবা। রুইদাস 
বলেন-__-জানো! বাবা, উপনয়নে মানুষের জন্মগত অধিকার...এর কোনো 
জাতিভেদ নেই । এ সংস্কারের উপযোগী হয়েও কেউ যদি এ সংস্কার লা 


এর কি জবাব দেবেন রুইদাসের বাবা! তারা যে জাতিতে 
চামার-_চামড়ার কাজ করেই যে তাদের জীবিকা-নির্বাহ ৷ মুচি হয়ে 
যজ্ঞোপবীত কি করে ধারণ করাবেন রুইদাসকে.-.অথচ ছেলেকে 
মার কাছে অগ্যোপান্ত সব জানালেন। রুইদাসের মা 
- এস এক কাজ করা যাক! রুইদাসকে আবার নিয়ে চলো সেই 
সাধু রামানন্দজীর আশ্রমে । 

রামানন্দের আশ্রমে রুইদাসকে নিয়ে উপস্থিত হলেন তার বাবা 
আর মা। রামানন্দ স্বামী বর্মচারী-শিত্য রুইদাসকে দেখে জিজ্ঞেস 


ভক্ত রুইদাঁস Er) 


রামানন্দ স্বামী নিমেষে বুঝে নেন সব ব্যাপারটা । চামারের 
ঘরে উপনয়ন-সংস্কার অনুষ্ঠিত হলে ত্রাহ্মণ-সমাজে যে কী ভীষণ 


রামানন্দ স্বামী বলেন,_-তোমার দেহের মধ্যেই যজ্ঞোপৰীত নিবিষ্ট হয়ে 

রয়েছে রুইদীস, বাইরের যজ্ঞোপবীতের প্রয়োজন নাই । [পৃঃ ১ 
আলোড়ন ঘটবে তাও তিনি চোখের সামনে দেখতে পান। কাজেই 
তিনি একটু চিন্তা করে বলেন__রুইদাস ! জন্মান্তর মাত্র মানুষের 


ye ভক্ত রুইদাস 


আট বছরের সদা মনে মনে গুরুজীকে স্মরণ করে ঘরে ফিরে 
আসেন। আর উপনয়ন-সংস্কারের বায়না ধরেন না । 
১ বং 


* ফু 


রাস দ্বাদশ বছর উত্তরণ হযেছে... বেরুতে শিখেছেন... 
ন সমস্ত রাস্তাঘাট তার আজ নখদর্পণে । তাই সকালে উঠে 


লোক আসেন রামানন্দের 
সাক্ষাৎ আশে, রুইদাস তাদের জুতা-খড়ম পাহারায় থাকেন। তাদের 


দিয়ে ধুইয়ে দেন তাদের পাঁ...পরিয়ে 
য়। 


! আর দূরে দাড়িয়ে আশ্রমের “্রামনাম 
কীর্তনের” সঙ্গে কীর্তন গাওয়া... 

রুইদাসের বাপ রুইদাসের মাকে ডেকে বলেন__ছেলে এবার বড় 
হয়েছে কিছু কাজকর্ম শিখুক, নইলে বড় হলে সংসার নির্বাহ করবে 
কিকরে? 

রুইদাসের মা ছেলের ভগবদ্ভক্তি দেখে মনে মনে ভয় পেতেন__ 
পাছে ছেলে বিবাগী হয়ে সংসার ত্যাগ করে !..-.**তাই তিনিও 
বুঝেছিলেন, 'রুইদাসের কাজ শেখা একান্ত দরকার-_কাজ-কর্মে মন 
থাকলে ছেলে কোনদিনই সন্যাসী হবে না । কিন্ত রুইদাসের মতে৷ 
ছেলেকে সংসারের কাজ-কর্মের দিকে টেনে আনা তো সহজ কথা 
নয়! তাই রুইদাসের মা তার বাবাকে বলেন__দ্রেখখ ওর কাজ 
শেখার জন্যে আমি এক ফন্দি বার করেছি । তা যদি করো তাহলে 
রুইদাসকে কাজ শিখতেই হবে ।-.- 

_কি ফন্দি? 

_-ওর একটা বিয়ে দিয়ে দাও, তাহলেই ও সংসারী হবে। 
সংসারী হলেই কাজকর্ম শিখতে হবে--.আর কাজকর্ম শিখলেই সংসার 
চালাতে সমর্থ হবে। 

--তবে কি গো ?_রুইদাসের মা বলেন। 

রুইদাসের বাবা উত্তর দেন_যদি ধর বিয়ের পর সংসার না৷ করে 
হঠাৎ বাড়ি থেকে সন্যাসী হয়ে চলে যায়! 

রুইদাসের মা ভেবে বলেন__-আমার মনে হয় রুইদাস ওর গুরুজীকে 
ছেড়ে বারাণসী থেকে কোথাও যাবে না । 

রুইদাসের পিতা, বলেন__বেশ, তবে জাধুজীর সঙ্গে কথা কয়ে 

ওর একটি বিয়ে দিয়ে দেই। সাধুজী বললে রুইদাস আর না করতে 
পারবে না। 


রামানন্দ বলেন-_ রুইদাস ! সংসার-আশ্রমের চেয়ে আর বড় আশ্রম 
কোথাও নেই। বাবা, মা, স্ত্রী নিয়ে যোগী হওয়া যোগাশ্রমের শ্রেষ্ঠ 


আমি মুগ্ধ-..তোমার বৈষ্ণব-বিনয়ে আমি সন্তষ্ট--.তুমি গৃহাশ্রম গ্রহণ 
কর। বাবা-মার মনে কষ্ট দিও না-..তুমি বিবাহ কর। 
গত জন্মে গুরুর “হা চামার” কথাও বোধ হয় রুইদাসের মনে এত 


বড় ধাকা দেয় নি !...কিন্ত আজ ?..-আজ গুরুজী তাকে এ কী অগ্নি- 
পরীক্ষায় ফেলেছেন !--- 


অর্ধেক হবে বৈষ্ণব-সেবা। 


রুইদাসের বাপ-মা একথা মাথা পেতে মেনে নেন । 
স্বামীর কাছে তারা কথা দিন যে; এ বিষয়ে ভারা রুইদাসকে জুলুম 


করবেন না।-.. 
বথাসময়ে রুইদাসের বিবাহ সম্পন্ন হলো। ব্রাহ্মণের দশবিধ 
বরের আরও এক সংস্কার রুইদাসের জীবনে পূর্ণ হলো EE 
রুইদাস বাপের কাছে চামড়ার কাজ শিখেছিলেন। ছোট্র একটি 


| 

ঘরে বসে তিনি দুলে দুলে গান গেয়ে জুতো তৈরি করতেন ।-..মাত্র 
ছজোড়া পাছুকা! একজোড়ার আয় নিজের স্ত্রীর ও বাবা-মার 
ভরণপোষণে ব্যয়িত হতো, আর অপর জোড়ার আয় দিয়ে সন্ধ্যায় ও 
সকালে বৈষ্ণব-সেব| চলতো । জুতো সেলাই করতে করতে তাকে যে 
গান গাইতে শোন! যেতো সে গানখানি বড় মধুর 

রাম ভগত কে! জন ন কহাউ-_সেবা কর" ন.দাসা | 

জোগ জজ্ঞ গুণ কছু ন জানু" সাতে রহ” উদাসা ॥ 

ভগত হুয়া তো৷ চড়ে বড়াই...জোগ করু" জগ মানৈ ৷ 

গুন হুয়া তো গুণীজন কহৈ..-গুনী আপকো আনৈ ॥ 

ন ম্যায় মমতা মোহ ন মোহিয়া...ইয়ে সব জাহি" বিলাই ৷ 

দোজখ বেহেস্ত দৌ সমকর্‌ জানি...ঢুছ'তে তরক্‌ যায় ভাই ॥ 

মায়া অরু মমতা দেখি সকালজগ_---মায়| সে ভুল গঁওয়াই। 

জব মন মমতা এক একমন.-.তববি এক হ্যায় ভাই ॥ 

কৃষ্ণ-করিম-রাম-হরি-রাঘব.*'জব নগ এক ন পেখা । 

বেদ-কতেব-কুরান-পুরানন-*-সহজ এক নহি" দেখা ॥ 

জোই জোই পুজিয় সোই সোই কীচো...সহজ ভাব সত হোই ৷ 

কই রুইদাস ম্যার পহিকো পুভু”..জাকে ঠাও__নাও নাহি হোই ॥ 


৩ 


খেপে গিয়ে উঠে দবাড়ালেন--- 
রীতিই হচ্ছে আজকের দিনে 
বিগহিত কাজ করেছে। 


সবারই মন উসখুস করছিল । সর্দারের কথার সুযোগ নিয়ে সবাই 
উঠ দাড়াল । কইদাের বাবা বড় মুপকিলে পড়ে গেলে পাই 

নিমন্ত্রণ অগ্রাহা করে আজ অভুক্ত অবস্থায় তার বাড়ি থেকে চলে যায়, 
তবে তিনি সমাজে মুখ দেখাবেন কি করে !.--তাই তিনি বলে ওঠেন__ 
দাড়ান---দাড়ান।---আপনারা রাগ করবেন না 

সবাই উত্তর দেয়__না-নী-না ! 

জোড়হাত করে রুইদাসের বাপ বলেন- আজকের মতো! ক্ষমা করে 
খেয়ে যান সব-."এরপর কোনদিন আর এমন হবে না। 

রুইদাসের শ্বশুরপক্ষ প্রাচীন প্রথার পক্ষে !---বড় কুটুম্ব বলে_এ 
শুধু অসামাজিক নয়---এ ব্যবস্থা তাদের নিমস্থিতকরে অপমান করার 
উদ্দেশেই কর! হয়েছে । 

খাওয়ার আসন ত্যাগ করে সব বাইরে এসে হাজির হলো । বহু 
তর্ক-বিতর্কের পর রুইদাসের বাবার বিনীত নিবেদনে সবাই একটি 
পঞ্চায়েতে বসতে রাজী হলো । পঞ্চায়েতের বিচারেই এই সমস্তার 
সমাধান হবে |", 


পঞ্চায়েত-মণ্ডলীর মাঝে রুইদীসের শ্বশুর প্রথম কথা৷ বললেন__ 

“মাস্হারী বিন্‌ মাংসকে ভোজনকো! ক্যায়সে খায়ে গা ? 

বিন্‌ মদিরাকে কহো৷ আত্মা ক্যায়সে তৃপ্তি পায়ে গা? 

অর্থাৎ_মাংস-আহারী মাংস ছাড়া কেমন করে খেতে পারে? মদ- 
পিয়াসীর আত্মা বিনা মদে কেমন করে তৃপ্তি পাবে? 

রুইদাস জোড়হাতে দাড়িয়ে উত্তর দেন_ 


“হরেক ভোজমে হর্‌ জায়গাহে, হম্‌ হর্‌ হনেশ জাতে থে । 
মাংস মদিরাকা নাম নহী থা---সব-দুগ্ধ ঘৃত খাতে থে ॥ 

দধি সোহারী ব্যঞ্তনাদি সব---হর জগহে আতে থে। 
ইচ্ছা ভর ভোজন কর পঞ্চো-..সব হী লৌট আতে থে ।» 


কাজেই আপনারা বলুন_এই যদি আমাদের সামাজিক প্রথা, 
তবে এ প্রথার প্রচলন কত দিন থেকে হয়েছে? আমি পঞ্চায়েতের 
সভ্যাদের এইট্‌কুই জিজ্ঞেস করতে চাই! 

সবাই চুপ করে থাকে রুইদাসের প্রশ্নে ! 

রুইদাস বলেন__ডুপ করে রইলেন কেন? আপনার! সব বয়োবৃদ্ধ 
"কেউ কেউ এখানে অশীতিপর বৃদ্ধও রয়েছেন, বলুন আমাকে, কবে 
থেকে এ প্রথার প্রচলন হয়েছে? 

সবাই আবার নিরুত্তর-.. 


2 জাতের সঙ্গে একসঙ্গে খাওয়া- 
দাওয়া করেছি, কিন্তু এ প্রথার প্রচলন দেখি নি। 


খাওয়া তো রাক্ষস-প্রথা ! আর্ধেরা এ ছুটো জিনিস কোনদিনই ছু'তেন 
না। সাজ আমরা কর্মগতিকে চামড়ার কাজ করি বলে রাক্ষস- 
প্রথার অনুগামী হব কেন ?*আপনারাই বলুন- আমাদের নীচ 


ভক্ত রুইদাস ১৭ 
বর্বর বন্য রাক্ষস বলে কেউ যদি ডাকে, তা কি আমাদের গালাগাল- 
স্বরূপ মনে হবে না ?--- 

ধর্মশান্ত্রকার শ্রীমৎ যাজ্ঞবন্ক্য বলেছেন__স্ুরাপায়ীর আর প্রায়শ্চিত্ত 
নেই। উষ্ণ ঘৃত, উষ্ণ গোমূত্র ইত্যাদি পান করে মরণই হচ্ছে এর 
একমাত্র প্রায়শ্চিত্ত । মনু বলেছেন__যে-ব্যক্তি সুরাপান করে তাকে 
সাজা দিতে গিয়ে রাজা যেন তার কপালে সুরাধ্বজ-চিহন একে ছেড়ে 
দেন, যাতে সমাজের লোক তার কপালের এই চিহ্ন দেখে তাকে বর্জন 
করে ।-.- 

সবাই চুপ করে থাকে । কিন্তু রুইদাসের শ্বশুর উঠে দাড়িয়ে উত্তর 
দেন__বাবাজী ৷ যা-যা বলছো, তা সবই ঠিক। কিন্তু মানুষ অভ্যাসের 
দাস ; আজ হঠাৎ সে-অভ্যাস এক মুহুর্তে ছেড়ে দেওয়া যায় নী। তাই 
যখন কুটুম্বাদি সবাই মনঃক্ষু; তখন কিছু মদ ও মাংস ব্যবহারের 
ব্যবস্থা করলে তারা সন্তুষ্ট মনে ঘরে ফিরে যেতে পারবে--"আর বাকী 
যারা এ জিনিস না খেয়ে দধি দুগ্ধ ক্ষীর খেতে চায়, তারা তাই খেয়ে 
যাবে ।-.আশা করি বাবাজী বোধ হয় এব্যবস্থায় বাধ! দেবে না ?*-" 

রুইদাস গুরুজনদের কখনও আঘাত করেন না ! তার উপর শ্বশুর 
পিত] সবাই যখন এতই গীড়াগীড়ি করছেন, তখন ভগবান্‌ রামচন্দ্রকে 
স্মরণ করে বলেন__বেশ, সর্দার নিজে গিয়ে ওই চামড়ার মশক ভরে 
এক মশক মষ্য-তাড়ি আনুন---আর আমার বড় কুটুম্ব নিজ হাতে মাংস 
কেটে রদ্ধনের ব্যবস্থা করুন ! 

সবাই আনন্দে রুইদাসের সুখ্যাতিতে পঞ্চমুখ হয়ে ওঠে । সবারই 


জিব দিয়ে জল ঝরে--*সবাই মনে মনে ভাবে__কে আর দুধ দই ক্ষীর 
২ 


১৮ ভক্ত রুইদাঁস 


খাবে বাবা ! তার চেয়ে যখন ব্যবস্থাটা হয়েই গেল তখন একটু অপেক্ষা 
করা বাক... 
যঃ ফু Ee 

মাংস আর মদের লোভে সবাই অপেক্ষায় আছে। সভার মাঝে 
নানা রঙ্গের আলোচনা চলেছে। কিন্তু রুইদাস সবার অলক্ষ্যে নিজের 
ছোট চামড়ার ঘরটিতে বসে সজল চোখে গাইতে থাকেন__ 

কেশবে ! বিকট মায়া তোর, তাতে বিকল গতি মতি মোর ৷ 

সুবিষংগ সন্‌ করাল-অহিমুখ গ্রাসতি সুটল সুভেষ_ 

নিরখি মহী বকৈ ব্যাকুল লোভ কালর দেখ, ॥ 

ইন্দিয়াদিক দুঃখ দারুণ অসংখ্যাদিক পাপ... 

তোহি ভজন রঘুনাথ অন্তর, তাহি ত্রাস ন তাপ ॥ 

প্রতিজ্ঞ| প্রতিপাল...প্রতিজ্ঞা চিহ্ন--'জুগ ভগতি পুরণ কাম । 

আাস্‌ তোরা ভরোসা..'রুইদাস “জয়জয়-রাম”। 
অর্থাংহে কেশব ! বিকট তোর মায়া, আর বিকল আমাদের 
মতিগতি ৷ কালরপ সাপ আজ যত কিছু ভালো গ্রাস করতে বসেছে । 
কালের লোভ দেখে আমি বড় ব্যাকুল হয়েছি। ইন্দ্রিয়াদির দুঃখ দারুণ 
এবং পাপ সংখ্যাতীত।...হে “ঘুমাথ, তোমাকে অন্তরে ভজন| করছি, 
তুমি নিজে এসে তাপ নষ্ট কর !''তোমারই উপর এখন একমাত্র 
ভরসা" তুমি সেটুকু রাখলে রুইদাস 'জয়-য-রাম+ বলতে পারে। 

* * * j 

ভোজনের আয়োজন সন্পুর্ণ। সবাই আসনে বসেছে। রুইদাস ূ 

এসে জোড়হাতে দাড়ালেন। চেয়ে দেখলেন--একজন নিমন্ত্রিতও 


ভক্ত রুইদাস ১৯ 


নিরামিষ আসনে উপবিষ্ট নয়। সবাই আজ বসেছে একই পঃংত্তিতে 
মাংস.-আর মদের লোভে-*- 

সবার সামনে দাড়িয়ে রুইদাস বলেন-_হে অতিথিবৃন্দ ! আশা করি 

-এবার আপনাদের মনের বাসনা পূর্ণ হয়েছে।--গুধু আমার দুইটি 


সবাই মুখ-চাওয়াচায়ি করে,__মদ কোথায়, এ যে দধির ঘোল! [ পৃঃ_২, 


অনুরোধ আছে-_একটি এই যে, সর্দারজী ও আমার বড় কুটুম্ব নিজ 
হাতে মদ ও মাংস পরিবেশন,করবেন ; আরঅপরটি এই যে, আপনারা 


খাবার আগে একবারটি সমস্বরে আমার সঙ্গে বলুন_“জয়-জয়-রাম 


খা, 
নি 


২০ ভক্ত রুইদাঁস 

সবাই সমস্বরে তিনবার জয়-জয়-রাম ধ্বনি করে আহারে প্রবৃত্ত 
হলে ৷--- 

মাংস, রুটি আর তার সঙ্গে মদ্য পাতে পাতে ঢেলে দেয় স্বয়ং সর্দার 
আর রুইদাসের বড় কুটুম্ব ! সবাই গ্রাস তুলতে যাচ্ছে. “দেখে, তাদের 
পাতে মাংস-রুটি নেই- রয়েছে রুটি-মেঠাই..আর মগ্ভ-পানীয়ের বদলে 
সবাই পাত্রে চুমুক দিয়ে পান করছে ঘোল ! 

সবাই মুখ-চাওয়াচাওয়ি করে ! হঠাৎ রুইদাসের শ্বশুর বলেন_-এ 


কি! মাংস কোথায়, এ যে মেঠাই! মদ কোথায়, এ যে দধির 
ঘোল! 


রুইদাসের বড় কুটুম্ব তাল তাল মাংস হাতায় করে তুলে নিয়ে আসে 
আপন হাতে. পাতে দিতে দিতেই তা হয়ে যায় মেঠাই ! 

ইড়োহুড়ি দৌড়াদৌড়ি পড়ে যায়। সবাই হতভম্ব হতবাক্‌...চেয়ে 
খাকে রুইদাসের দিকে! রুইদাস তখন উদাত্ত কণ্ঠে গেয়ে চলেছেন__ 

আস্‌ তোরা ভরোসা.. 'র্যয়দাস “জয়-জয়-রাম”। 

দুচোখে তার ভক্তির অশ্রত্ধারা 1... 

সবাই তন্ময় হয়ে সমস্বরে বলে ওঠে _ 

জিয়_জয়_ রাম ॥” 


৪ 

যৌবনের প্রথমেই রুইদাসের বাবার মৃত্যু হয়! সংসারে প্রবেশ 
করবার মুখেই এভাবে পিতৃহীন হলে অনেককেই অস্থবিধায় পড়তে হয়। 
রুইদাসও কিছুদিন একটু অসুবিধা ভোগ করেছিলেন। কিন্তু শীঘ্রই 
তিনি তা কাটিয়ে উঠলেন ৷ তার প্রয়োজন ছিল এতই কম যে অভাবের 
কোনো আশঙ্কাই তিনি করতেন না। তবু তাকে এক ভয়ানক 
ছুবৎসরের সন্মুখীন হতে হলো ৷--. 

সারা বারাণসীতে আকাল পড়ে গেল। বিশ্বনাথ-অনপূর্ণীর স্থানেও 
অন্নাভাব দেখা দিল। দুর্ভিক্ষের তাড়নে সবাই খাছ্যাভাবে ত্রস্ত হয়ে 
উঠলো 1. 

রুইদাসের চামড়ার কারবারে ঢিলে পড়লো ।...লোকে অন্ন 
জোটাবে, না পাদুকা পরবে !-"*জীবনের প্রয়োজন যৎসামান্য, তবুও 
রুইদাস অন্ন-সংস্থানে বিব্রত হয়ে পড়লেন। তার উপর সাধু, সন্ত, 
অতিথি সংকারের হার দিন দিন এতো! বেড়ে যেতে লাগলো যে, 
রুইদাস নিজে অভুক্ত থেকেও তাদের পরিতুষ্ট করতে সমর্থ হলেন না । 
রুইদাসের একমাত্র ভরসা শ্রীরামজী ! তার যা ইচ্ছা তাই হবে ভেবে 
রুইদাস মাঝে মাঝে নির্জল| উপবাসে থেকেও তার অতিথিদের সেবা 
করতে থাকেন ।-., 

একদিন নিজের কুটীরে বসে জুতো সেলাই করছিলেন__মুখে 
ছঃখহরণ, কষ্টহরণ প্রীরামজীর নামগান !--*এক বণিক্‌ এসে তার সামনে 
দাড়ালেন । $e. 

২২ ভক্ত রুইদাস 
রুইদাস মুখ তুলে জিজ্ঞাসা করেন__ কোনো জুতা মেরামতের 
আবশ্যক আছে কি? 
বণিক্‌ বলেন--না, আমি আপনার গান শুনে এখানে দীড়িয়েছি। 
""'আমি একজন বণিক্‌, আমি প্রকৃত হরিভক্ত একজনকে খু'জছিলাম। 
আপনার হরি-অনুরাগ দেখে আমি মুগ্ধ হয়ে গেছি।... 
রুইদাস বিনীত হাসি হেসে আবার গান ধরেন-_ 
“গ্যাসী মেরী জাতি বিখ্যাত চামার । 
হৃদয় রাম গোবিন্দ গুণসার ॥ 
সুরসরি জল কৃত বারুণী রে _ 
জেহি সন্তজন নহি করত পান। 
সরা অপবিত্র তিনি গঙ্গাজল আনিয়ে, 
সুরসরি মিলত নহি হোত আন৷” 
অর্থাং_আমি বিখ্যাত চামার জাতিতে জন্মগ্রহণ করেছি । হয়তো 
হদয়ে রামনাম, গোবিন্দের নাম রাখা আছে! তবু জানেন তো, 
গঙ্গাজল দিয়ে যদি সুর| তৈরি করা যায়, সে-স্বরা সাধু-সন্াসীর! পান 
করতে পারেন না। অথচ স্বর! নিয়ে যদি জলে ছুড়ে ফেলে দেওয়া 
যায়, তা গঙ্গায় মিশে গিয়ে গঙ্গাই হয়ে যায়।... 


করতে পারে না তাও জানি। তা 
» আমায় আপনার হাতেই সে-জল পান 


করতে হবে। তাই আপনার ঘারে আমার মনের অভিলাষ জ্ঞাপন 


ভক্ত রুইদাঁস ২৩ 


রুইদাস সাদরে তার আসন ছেড়ে অতিথিকে বসান। তারপর 
বলেন__আপনার কি অভিলাষ বলুন; সাধ্যাতীত না হলে তা পুরণ 
করবার চেষ্টা করব। 

বণিক্‌ অত্যন্ত বিনয়ের সঙ্গে নিজের কাপড়ের বন্ধনী থেকে একটি 
ছোট পাথর বের করে বলেন__মহারাজ ! এটি হচ্ছে পরশ-পাথর। 
আমার পূর্বপুরুষের সঞ্চিত এই পরশ-পাথরটি আপনাকে অনুগ্রহ করে 
নিতে হবে ; কারণ হরিভক্তকে এটি দান করবারই আজ্ঞা দিয়ে গেছেন 
আমার পূর্বপুরুষ । 

রুইদাস স্মিত হেসে উত্তর করেন গানে 

“অনেক অধম জিব নাম গুণ উধরে, 
পতিত পাবন ভয়ে পরসি সার । 
ভনত রৈদাস ররংকার গুণ গাওয়তে, 
সন্ত সাধু ভয়ে সহজ পার ॥” 

অর্থাং__পতিত-পাবনের নামগুণে অনেক অধমই উদ্ধার পেয়ে 
যায়। রুইদাস সেই সাধুসন্তের সহজ পারাবার রামনামের ঝংকার তুলে, 
রামগুণ গান করে চলেছে মাত্র । 

রুইদাস বলেন-__রামনাম-পরশপাথরে আজ যদি রুইদাস সোনা হয়ে 
ওঠে, তবু সে সোনায় গড়া চামার রুইদাসই থাকবে "মহাত্মন ! তাই 
দিবারাত্র চেষ্টা করছি যাতে এই চামার ওই সরবধর্ম,সবজাতি, সবসংস্কার- 
হীন প্রীরাম-মহাসাগরে ঝাপিয়ে পড়তে পারে। তাহলে রুইদাস 
চামারের আর নিজের ব্যক্তিত্ব থাকবে না-_লীন হয়ে যাবে সে অতলান্ত 
প্রেমের পারাবারে ! 


২৪ ভক্ত রুইদাস 


বণিক্‌ বলেন আজ দেশে আকাল পড়েছে । সারা দেশের লোক 
ছুভিক্ষের জ্বালায় কেঁদে ফিরছে। মহাত্মন্‌ ! এই পরশ-পাথর দিয়ে 
বহু স্বর্ণ বিনিময়ে আপনি তাদের প্রাণ বাঁচাতে পারবেন নিজের 
পরিবারবর্গেরও অন্নের সংস্থান হয়ে যাবে । 

রুইদাস আবার হাসেন। বলেন_-এত বড় সৎকাজ করলে মানুষ 
কত বড় নাম কামাতে পারে-..স্বয়ং ভগবানের প্রতিভূ বলে নিজেকে 
জাহির করতে পারে! এ কি কম সৌভাগ্যের কথা |---হে বণিক্শেষ্, 


অভাজন চামারের 


য়া রামা! এক তুদানা_ 
তেরা আদিভেখ না। | 
তু সবলতান-মুলতানা__বান্দা সকিসত্য অজান] ৷” 
অর্থাৎ হায় রাম! অন্নময় পৃথিবীর তুমিই একমাত্র খাবার দানা । 
কাজেই ভিক্ষার আদিতেও তুমি 1-"'তুমি সুলতানের সুলতান, আমি 
গোলাম-_নির্বল-ছুর্বল_ লোকের অপরিচিত ! 
বণিক্‌ যুক্তি দিয়ে কোনো উত্তরই দিতে পারেন না---খালি পরশ- 
পাথরখানি নেবার জন্য রুইদাসকে বার বার মিনতি জানান । 
অবশেষে রুইদাস বণিকের মনে ব্যথা দেবেন না ভেবে বলেন__ 
বেশ! আপনার যদি মনে হয় যে, এ গরশ-পাথর আমার এখানেই 


ভক্ত রুইদাস ২৫ 


থাকবে, তাহলে আপনি নিজ হাতে ওই পাথরটি আমার কুটারের 
চালের বাতায় গুঁজে রেখে যান। 

অগত্যা বণিক্‌ সেই পরশপাথরখানি রুইদাসের চালের বাতায় 
গুঁজে রেখে নমস্কার করে চলে যান। 

রুইদাস উদাস দৃষ্টিতে রামজীর মূ্তির দিকে চেয়ে থাকেন--"তারপর 
গেয়ে ওঠেন 

ইয়ে তন্-হস্ত-খস্ত খরাব, খাতির অন্দেসী বিসিয়ার ॥ 

রৈদাস, দাসহি বোলি সাহিব__দেছ অব দিদার ॥ 

অর্থাং_আমার এই তনু-হাতটি তো সবই খারাপ-__নোংর৷ ! তাই 
আপনার খাতির রাখতে অপারক হলাম ।--'রুইদাসকে তোমার দাস 
মনে করে ডেকে নাও প্রভু-_আর তোমার প্রশস্ত পথ দেখিয়ে দাও !-:- 

রুইদাস বুঝেছিলেন যে, এ শ্রীরামজীর পরীক্ষা । প্রবাদ যে, 
বারাণসীর এই আকাল দেখে স্বয়ং অন্নপূর্ণা শিউজীকে পাঠিয়েছিলেন 
রামভক্ত রুইদাসের সাহায্যার্থে এই পরশ পাথর দিয়ে । কিন্ত শ্রীরামজী 
ব্যতীত কোনো লোভেই রুইদাস আজ আকৃষ্ট নন !--- 

* * * 

তেরো মাস অতীত হয়েছে ৷--- 

মহাকাল দুর্ভিক্ষের প্রকোপ কিছু কমে গেছে। বণিক, এসে দাড়ান 
রুইদাসের পর্ণকুটীরের দ্বারে। রুইদাস তেমনি বসে জুতো! সেলাই 
করছেন আর রামনাম করছেন ।-- 

বণিক, এসে তার 1 অনুসন্ধান করে দেখেন যে 
সেখানি ঠিক সেই রকমই রাখ! আছে-__তাতে রুইদাস হাতও দেননি।-* 


২৬ ভক্ত রুইদাপ 
বণিক্‌ বলেন__রুইদাসজী! আপনি যদি পরশপাথর না নেন, 
আমি সঙ্গে করে ছুঘড়া মোহর এনেছি, আপনি তাই গ্রহণ করুন|... 
রুইদাসজী বলেন--বার বার আপনি আমায় মোহগ্রস্ত করার চেষ্টা 
করছেন কেন? আপনি কি সত্যই আমার সহৃদয় কল্যাণকামী, না__ 
এর বেশী বললে পাছে বণিক্‌ আঘাত পান তাই রুইদাস চুপ করে 
যান। কিন্তু তিনি কুটীর ত্যাগ করে অন্যত্র চলে যেতে চান... 
বণিক্‌ বলেন__এ কি, আপনি কুটার ত্যাগ করতে যাচ্ছেন নাকি ! 


রুইদাস বলেন__ আমার প্রাণের রামজী একদিন এই স্বর্ণ হরিণ 
বিভ্রমেই তার লক্ষ্মীসমান স্ত্রীকে হারিয়ে হাহাকার করে বেড়িয়েছেন ! 
"আমি যদি রাম ছেড়ে সোনার মায়ায় বিভ্রম নিয়ে আসি, আমিও 
চিরদিনের জন্য লক্ষ্মীহারা হয়ে ঘুরে বেড়াব।...আপনি কি 


ট স্বর্ণ দান করতে এসেছেন 


এরও উত্তর বণিকের কাছে ছিল না। তিনি মোহরের ঘড়া সবার 
অলক্ষ্যে রুইদাসের বাড়ির উঠানে রেখে চলে যান ।... 

বাড়ি ফিরে রুইদাস কেমন অস্বস্তি 
অঙ্গ তার যেন জ্বালা করতে থাকে । 
গায়ের জালা নিবারণ করেন...তারপর 
ছোট কুটীরে রাত্রি যাপন করেন। রাত্রে স্বপ্ন দেখেন স্বয়ং রামজী 
এসে তাকে যেন আদেশ করছেন, বলছেন রুইদাস । আমি তোমার 


হাতের নিত্যপূজা পেতে চাই তুলসী, বিন্বদলে, গল্গাজলে। তারই জন্যে 
বণিকের বেশে তোমায় দিয়ে এসেছি মোহরের ঘড়া। ও স্বর্ণ তুমি 


অনুভব: করতে থাকেন-..সর্ব 
তিনি সন্ধ্যায় গঙ্গাস্সান করে 
আপনার জুতো সেলাই-এর 


ভক্ত রুইদীঁস ২৭ 


তোমার নিজের জন্য ব্যবহার করো না । ওই অর্থ দিয়ে তুমি তৈরি 
কর তোমার ইষ্টদেবের শ্রীমন্দির আর অতিথির জন্য ধর্মশালা ৷ তোমার 
প্রতিষ্ঠিত মন্দিরে তুমি আমায় নিজহাতে পুজা কর, এই আমার 
আকাক্ষা । তোমার বাড়ির উঠানের কোণে ওই মোহর সুরক্ষিত 
আছে । 

ভোরের স্বপ্নে রুইদাসের ঘুম ভেঙে যায়। উঠে গিয়ে সত্যি সত্যি 
দেখেন তার বাড়ির উঠানের কোণে ঘড়া ঘড়া মোহর সংরক্ষিত 
রয়েছে 1 

সেই স্বর্ণমুদ্রা দিয়ে তিনি ধীরে ধীরে গড়ে তোলেন ভগবানের 
শ্্রীমন্দির। নায়ারণ-শিল! নিয়ে এসে সেখানে প্রতিষ্ঠিত করে নিজ 
হাতে নিত্য সেবা-পুজা করেন ।...ধর্মশালায় সেবা শুরু হয় অতিথি, 
অভ্যাগত, সাধু-সন্তদের নিয়ে ।--- 

রুইদাসের খ্যাতিতে বারাণসীর চামার, চণ্ডাল, অচ্ছুতদের মনে 
আর আনন্দ ধরে না! নিত্য সন্ধ্া-সকালে রুইদাসের মন্দিরে জড়ো 
হয়ে তারা নাম-কীর্তনে বিভোর হতো ! 


৫ 


কাশীর ব্রাহ্মণ-সমাজ সাধুসম্তদের ওপর ভারী চট] । কারণ 
সাধুসন্তদের এতই নতুন নতুন মতবাদ যে ভ্ৰাহ্মণত্বের লেশটুকু পর্যন্ত 
বাঁচানো দায় হয়ে উঠ “-'সাধুদের মধ্যে কেউ ডোম, কেউ জোলা, 
কেউ স্ববর্ণ বণিক, কেউ নাপিত, কেউ চামার ! এ যেন এক অরাজক 
রাজ্য-_যে যার মত শিয়ে নিজের নিজের সম্প্রদায় গড়ে তুলছে ls 

রুইদাস চামার হয়ে হঠাৎ এক প্রকাণ্ড মন্দির প্রতিষ্ঠা করে নিজেই 


তার পুজা, সেবা! শুরু করে 
দিলেন। কাশীর ব্রাহ্মণমণ্ডলী এই দেখে যেন খেপে ওঠেন। 


রুইদাস শান্ত হয়ে অকপটে তার স্বপ্নাদেশ সবার কাছে ব্যক্ত 
করেন। কিন্তু সবাই উপহাস করে উত্তর দেন__বেটা 


ভক্ত রুইদাস ২৯ 


শ্রীরামজী আর সারা কাশীতে লোক খুজে পেলেন না, হঠাৎ চামারের 
ঘরে স্বপ্ন দিতে লেগে গেলেন ! বেটার সব বানানো ! 


রুইদাস জোড়হাতে বলেন_-আপনারা আমার উপর শুধু শুধু রাগ 
করছেন। আপনারা! প্রতাপশালী, পগ্ডিত-প্রবর, ধর্মশান্্র আপনাদের 
নখদর্পণে । আমি ক্ষুদ্রাদপি ক্ষুদ্র, তৃণসম | জাতিতে আমি চামার ৷ 
চর্ম নিয়েই আমার কারবার । কিন্ত মানুষের কর্ম ছাড়াও ধর্ম আছে। 
কর্ম নীচু হলেই মানুষের ধর্ম নীচু হয় না। কারণ ধর্ম_সে তো 
ঞ্রব-সত্য ! 
ব্ৰাহ্মণমণ্ডলীর প্রধান বলেন-_জানো না মূর্খ, কর্মই ধর্মের অধিকার 
. আনে! ব্রাহ্মণের অধিকার-_ধর্ম-কর্ম, পূজা-পাঠে। ত্রিসন্ধ্যা আহ্নিক 
ব্রাহ্মণের ধর্ম---হরির সাংস্কারিক পূজা, সেও ব্রাহ্মণের । ব্রাহ্মণ ছাড় 
দেবতার অর্চনা হয় না, তাই তো ব্রাহ্মণ জগতে আজ শ্রেষ্ঠ আসন 
" লাভ করেছে ।'"* 


রুইদাস বলেন_ ব্রাহ্মণের আসন সমাজে শ্রেষ্ঠ, তারাই ত্রন্ধকে 
জানেন বলে_-নইলে দেবতার চোখে উচু-নীচু, ব্রাহ্মণ-অত্রাহ্মণ সবই 
সমান। অচ্ছুত করে যাদের সমাজের ত্রিসীমার দুরে সরিয়ে রেখেছেন, 
তাদেরও মধ্যে যদি ব্রহ্মকে চিনতে পেরে থাকেন কেউ, তিনিও তে 
্রাহ্মণ-পদবাগ্য ! ভগবানের দরবারে তাই ব্রাহ্মণ-অচ্ছ,তের কোনো! 
দামই নেই**" 

হেসে ব্রাহ্মণের! উত্তর দেন__নীচুজাতির, নীচুকর্মীর উচুধর্ম। 
বেশ বোঝাচ্ছ ছোকরা ! তোমার এ মন্দির আজ থেকে ব্রাহ্মণের 


| 


৩০ 


ভক্ত রুইদাস 


সম্পত্বি ত্ৰাহ্মণের অধিকার। নারায়ণ-শিলার সেবায়তই এই 
“ মন্দিরের একমাত্র অধিকারী 1... 


রুইদাস বলেন_ ব্রাহ্মণ তবে আমিও ! 


y 

উপর শুধু শুধু রাগ করছেন । 


\ 
কুইদাঁস জোড়হাতে বলেন-- আপনারা আমার 
[ পৃ--২৯ 


-কী-কী বললি? চামার হয়ে এত বড় কথা ! 
রুইদাস বলেন-_আপনাদের ব্রাহ্মণত্ব তো শুধু যজ্ঞোপবীতে ! সে- 


ভক্ত রুইদান ৩১ 


যজ্ঞোপবীত আমার জন্মগত অধিকার। গত জন্মে আমি ব্রাহ্মণ 
ছিলাম:--তব্ৰাহ্মণের যজ্ঞোপবীতে আজও আমি ভূষিত! তবে আমি 
ব্রহ্মচারী ছিলাম বলে বাইরের যজ্ঞোপবীত ত্যাগ করতে হয়েছে । 
আপনারা যদি আমার গায়ের চামড়া কেটে দেখতে চান, আমি দেখাতে 
পারি যে আমার সে যজ্ঞোপবীত আমার দেহে আজও বর্তমান !.. 

একজন ব্রাহ্মণ জিজ্ঞেস করেন_-এর কোনো চিহ্ন তুই দেখাতে 
পারিস? 

অপরজন বলেন__বেশ, গায়ের চামড়া কেটে বার কর তোর 
যজ্ঞোপবীত | হুঃ, উনি আবার পুর্জন্মে ব্রহ্মচারী ছিলেন! কথায় 
বলে, পইতে পুড়িয়ে ব্রহ্মচারী ! আচ্ছা, প্রমাণ দেখা যে তোর গায়ের 
ভিতরে আজও রয়েছে তোর সেই যজ্ঞোপবীত। 

রুইদাস বলেন__বেশ, আমি আমার চামড়া-কাটা বাটালি এনে 
আপনাদের হাতে দিচ্ছি। যদি সত্যই দেখতে চান, নিজ হাতে 
আমার গায়ের চামড়া কেটে দেখে নিন আমি সত্যি বলেছি না মিথ্যে 

পণ্ডিতদের মধ্যে ইশারা চলে-_চামড়। কাটতে গেলে রুইদাস যা 
জখম হবে তাতে তার জীবন-সংশয় হতে পারে ।..-এই সম্ভাবনায় কেউ 
হন উৎফুল্ল, আবার কেউ পান ভয়। 

চামড়া-কাটা বাটালি এনে রুইদাস সাত হাতে তুলে দেন । 

একজন পণ্ডিত সেটি হাতে নিয়ে এগিয়ে এসে জিজ্ঞেস করেন__ 
কোন্থান থেকে তোমার গায়ের চামড়ায় বাটালি চালার বল হে ?'-- 
এইবার বেটা জ্বালার চোটে রামনামের ভেক ভুলবে ! ৃ 


৩২ ₹' ভক্ত রুইদাস 
রুইদাস আঙ,ল দিয়ে হন্পিণডর পাশটা দেখিয়ে দেন। অমনি 


সেখানে বাটালির ঘা পড়ে 1-'বাহ্মাণ বাটালি চালিয়ে সত্যই কিছুটা 


চামড়া ছেদ করেছেন, এমন সময় সেখানে আসেন রুইদাসের গুরু 
রামানন্দ স্বামী । 


পাণ্ডিতেরা রামানন্দকে অবজ্ঞার স্বরে বলেন-_যেমন শিষ্য, তার 
তেমনি গুরু 1-."আমরা রুইদাসের পূর্বজন্মের পইতা খুজে বার করছি। 
রুইদাস বলছে, তা দেহের মধ্যেই লুকিয়ে আছে। 

রামানন্দ হেসে বলেন__রুইদাস এ প্রমাণ পাবে কো 
তো সামান্য চামার! তাছাড়া চামড়া কাটে যারা, 
পূর্বজন্মেও চামার বই কিছুই ছিল না! 
আর ধার৷ এই চামড়া কাটার পরামর্শ 


থায়? রুইদাস 
তারা এজন্ম কেন 

চামারের ধর্মাধিকার নেই... 
দেন তারাও অত্রাহ্গণ তো বটেই 


সবাই সাধু সাধু বলে র ন্দ স্বামীর জয়ধ্বনি-করেন। বলেন__ 
দেখ, চামার রুইদাস, তুই যাকে গুরু বলিস 
কর্তন করে তারা! চামার ছাড়া কিছুই নয়, 


রুইদাস গরজীয ইঙ্দিত বুঝে নিলেন, তাই চুল করে থাকেন। 
রামানন্দ স্বামী বলেন- ব্রাহ্মণদের হবে । 
সবাই বলে ওঠেন ঠিক ঠিক। 


রামানন্দ বলেন আর ভ্রাহ্মণ হয়েও বারা চামড়া কাটার সহায়তা 


ভক্ত রুইদাস ৩৩ 


করেন, তারা ত্রাহ্মণত্ব খুইয়ে বসে থাকেন; কাজেই তার! এমন্দিরের 
অধিকারী নন। অর্থাৎ এমন্দিরের অধিকারী না রুইদাস আর না 
রুইদাসের স্বজাতি-_-এ শুধু ব্রাহ্মণদের 1... 

সবাই উত্তেজিত ভাবে রুইদাসকে মন্দির ত্যাগের আদেশ দেন। 

রামানন্দ উত্তেজিত পণ্ডিতমগ্লীকে শান্ত হতে বলে বলেন__ 
আপনার! সব মন্দির-প্রাঙ্গণ ত্যাগ করুন, কারণ আপনারা সবাই 
চামার__চামারের সহায়ক ৷ রুইদাসের গায়ের চামড়া কেটে 
আপনারাও চামার হয়েছেন--আর ধারা কাটেন নি অথচ কাটতে 
পরামর্শ দিয়েছেন, তার! সবাই চামারাধম ! 

পণ্ডিতমণ্ডলী স্তম্ভিত !"--এর কি উত্তর-_এর কি প্রতিকার !--- 

রামানন্দ স্বামী বলেন__এর প্রতিকার হচ্ছে, এমন্দির এখন থেকে 
আমার। আমি এমন্দির আমার প্রিয় শিয্য বৈষ্ণব-প্রধান ভক্ত-প্রধান 
ভ্রীরুইদাসকে দান করলাম ।--- 

সবাই মাথা নীচু করে মন্দির ত্যাগ করতে বাধ্য হন।"** 

রুইদাস গুরুর চরণে প্রণাম জানান । 


৬ 


কাশীর পণ্ডিতের কিন্তু রামানন্দ স্বামীর যুক্তিতে সন্তষ্ট হলেন না। 
তারা সদলে গিয়ে হাজির হলেন কাশীরাজের কাছে...নালিশ জানালেন 


রুইদাস রাজদরবারে উপস্থিত হলে রাজ রুইদাসের কাছে তার 
এরকম যর্ম-বিরুদ্ধ কাজের জন্য কৈফিয়ত চাইলেন। রুইদাস 
ব্রাহ্মণদের ঘা য| বলেছিলেন, রাজার কাছেও সেই সব বললেন | কিন্তু 
রাজ| তাতে সন্তুষ্ট হলেন না। তিনি রেগেমেগে বলে উঠলেন-_ওরে 


ভক্ত রুইদাস তৰ 


মন্দির-প্রকোষ্ঠ চামার-ব্যবহৃত বলে গঙ্গাজলে তা ধোয়া হলো। 
সর্বশেষে নারায়ণ-শিলাকে বেদীগীঠ হতে ওঠাতে গিয়ে ঘটল 
মহাবিভ্রাট !--- 

বেদীগীঠের সিংহাসন থেকে নারায়ণ-শিলাকে এতটুকু কেউ নাড়াতে 
পারলেন না। সবাই মিলে কত চেষ্টা করলেন, কিন্তু এতটুকু টললেন 
না নারায়ণ-শিলা !--- 

মহারাজ দাড়িয়ে দাড়িয়ে দেখেন, কিন্তু এ-রহস্ত ভেদ করতে 
পারেন না ।--- 

সবাই হতাশ হয়ে মহারাজকে নিবেদন করেন। মহারাজ বলেন 
আচ্ছা, রুইদাসকে ডাকুন! . 

রুইদাস সামনেই ছিলেন। তিনি মন্দির-চত্বরে প্রবেশ করেন। 
চামার-সংস্পর্শে অপবিত্র মন্দির-প্রাঙ্গণগকে এতক্ষণ এ'রা ধুয়ে মুছে 
শুদ্ধ করে তুলেছিলেন, রুইদাসের আগমনে সে আবার অপবিত্র 
হয়ে ওঠে: -- 

মহারাজ কিন্তু এতটুকু চঞ্চল হন নি। তিনি রুইদাসকে সম্বোধন 
করে বলেন__রুইদাস মহারাজ! আপনি আপনার দেবতাকে কোলে 


তুলে নিতে পারেন কি? 
বিনা বাক্যব্যয়ে রুইদাস নিমেষে সেই নারায়ণ-শিলাকে তার 


নিজের বুকে তুলে নিয়ে গেয়ে ওঠেন_ 
“্মরম্‌ ক্যাইসে পাইওরে ! 
পণ্ডিত কৌন কহে সমুঝাই। 
জাতে মেরে! আওয়াগমন বিলাই ॥ 


৬ ভক্ত রুইদাস 
বহু বিধি ধরম্‌ নিরুপিয়ে। 
করতে দেখে সব কোই ॥ 
জেহি ধরমে ভ্রম ছুটি হ্যায়। 
সেই ধরম ন চীহ্নে কোই ৷” ধ 
অর্থাং_-আমার মরমের সত্য দিয়ে কারোরই মর্ম বুঝি না-_পণ্ডিত 
যা বলেন তা বুঝিনা। আমরা নীচু জাত, তাই বোধহয় বুঝি না। 
কতরকম ধর্মই নিরূপণ করছেন-_কত রকম ধরম দেখাচ্ছেন_ কিন্তু যে- 
ধর্মে ভ্রম ছুটে যায়, সে-ধর্ম কেউ চিনতে জানেন না । 
রাজা চমকে ওঠেন_ চমকে ওঠেন পণ্তিতবর্গ ! নিশ্চল নারায়ণ- 
শিলাকে অনায়াসে কি করে রুইদাস বুকে তুলে নিলেন--সেই সমস্তায় 
সবাই হতবাক. |... 
মহারাজ বলেন__এ নারায়ণ-শিলা রুইদাসের ভক্তিতেই চিরবাধা । 
তার প্রেম-আহ্বানে তাই তিনি সাড়া দিয়েছেন। যেখানে দেবত। সাড়া 
দেণ, সেখানে সর্বধর্ম মাথা নীচু করে ।...আজ থেকে শ্রীমন্দির আর 
শ্রীনারায়ণ-শিলা চামার রুইদাসেরই ভক্তিতে চিরম্মরণীয় হয়ে থাক ।--- 
হে পণ্ডিতগণ ! আপনারা মহামূৰ্য, তাই এহেন ভক্তকে চিনতে পারেন 
নি।.-.ভ্গৰানের পৃজায় চাই ভক্তি! তার কাছে জাতের বড়াই 
নিশ্রয়োজন ।...রুইদাস! আমি কাশীর রাজা হয়ে আপনার ভক্তি 


১ হই নি, আজ থেকে আপনার শিষ্যত্ব গ্রহণ 
করতে নিজেকে অকুষ্িতচিত্তে আপনার পায়ে বিলিয়ে দিলাম । 


রাজা রুইদাসের চরণে প্রণাম জানান। রুইদাস শ্রীরামজীর 
নামগানে মন্দির-প্রা্গণ মুখরিত করে তোলেন। 


৭ 


কাশীরাজের সমর্থনে, নিজের ভক্তির পরিচয়ে রুইদাস সারা 
বারাণসী?ত এনাম ছড়িয়েছেন। দূর-্দরান্ত থেকে তীর্ঘযাত্রীরা এলে 
কাশীর বিশ্বনাথ দর্শনের মতো রুইদাসজীকে ও তার প্রতিষ্ঠিত মন্দির 
আর নারায়ণ-শিলাকে দর্শন না করে কাশী ত্যাগ করতেন না ।-:- 

চিতোর থেকে এসেছেন ঝালোর রাজকন্যা কালী কাশীতে 
তীর্ঘযাত্রায় ।**, ও টু 

শোনা যায়, ঝালোর-ছুহিতা কালীকে বিবাহ করতে চেয়েছিলেন 
চিতোরেশ্বর কুম্ভ । কালী কিন্তু ভালোবেসেছিলেন মন্দার-কুমারকে । 
ভক্তিমতী মীরাবাঈ কালীকে অবশেষে মিলিয়ে দিয়েছিলেন মন্দার- 
কুমারের সঙ্গে |" 

ঝালোর-কন্তা। কাশীতে বিশ্বেশ্বর-অন্নপূর্ণার দর্শন লাভের সঙ্গে সঙ্গে 
লোক মুখে শুনলেন ভক্ত রুইদাসের অদ্ভূত কাহিনী । হোক__হোক 
সে চামার, তবু ভক্ত যে! তার আবার জাতবিচার কি! ঝালোর- 
নন্দিনী দেখেছেন ভক্তিমতী মীরাবাঈকে। তাই তিনি প্রকৃত ভক্তকে 
দেখলেই চিনতে পারেন। ভক্তপ্রবর রুইদাসকে চিনতেও তার বিলম্ব 
হলে| না। তিনি তাই চললেন রুইদাদ-প্রতিষ্ঠিত দেবালয়ে দেবদর্শনে 
আর ভক্ত রুইদাস দর্শনে'** 


৩৮ ভক্ত রুইদাস 


দেবমন্দিরে পদার্পণ করেই কালী তার অন্তরে অনুভব করলেন এক 
অভূতপূর্ব গুলক-শিহরণ !.-.অদূরে নারায়ণ-শিলার সামনে বসে যোগী ৃ 
ভক্ত রুইদাস। সৌম্য কান্তি, মুখে অপূর্ব প্রশান্তি। দেখলেই মনে 
হয়, ওঁর চরণে মহারানীর সকল গর্ব ময়ে পড়েছে ।...কালী. গিয়ে তার 
পায়ে মাথা ঠেকান |... 

রুইদাস তার পানে মুখ তুলে জিজ্ঞাসা করেন__কি চাই মা? 

ঝালির রানী বলেন-_অধীনা আপনার কাছে দীক্ষা-প্রা্থিনী ৷ 

রানীকে দীক্ষা দিতে গিয়ে রুইদাস তার সামনে একটা 
গান গেয়েছিলেন মাত্র ; হয়তো সেই গানেই তার, দীক্ষা, সমাপ্ত - 
হয়েছিল 

“প্রভুজী ! তুম্‌ চন্দন, হম্‌ পানী । 

জাকী অঙ্গ অঙ্গ বাস সমানী ॥৮ 

_প্রভুজী ! তুমি যদি চন্দনকা্ঠ হও, 
(চন্দনের ) প্রতি অঙ্গের সুবাস একই রকম। 

“প্রভুজী ! তুম্‌ ঘন বন, হম্‌ মৌরা। 

জেইসে চিতবৎ চন্দ-চকোর| ৷” 

_প্রভুজী ! তুমি যদি ঘন বন হও, 
আর চকোরের চিন্তে চিত্তে সম্বন্ধ থাকে । 

“প্রভুজী ! তুম্‌ দীপক, হম্‌ বাতী। 

জাকী জোতি বরে দিনরাতি ॥৮ 

_ প্রতুজী! তুমি যদি দীপক অর্থাৎ সূর্য হও, আমি তবে রৌদ্র 
যার ( সূর্যের ) জ্যোতিধারায় দিনরাত্রি হচ্ছে। 


আমি; তবে জল__যার 


আমি তবে ময়ুর-_যেমন চাদ 


ভক্ত রুইদাস 3 

“প্রভুজী ! তুম্‌ মোতি, হম্‌ ধাগা। 

জেইসে সোনাহি" মিলত সোহাগা 1 

_প্রহৃজী ! তুমি যদি মুক্তার দানা হও, আমি তবে সুতো_ 
যেমন সোনাতে মেলে সোহাগা। 

“প্রতুজী ! তুম্‌ স্বামী, হম্‌ দাসা | 

এইসি ভক্তি করে" রৈদাসা ॥৮ 

_ প্রতুজী! তুমি আমার স্বামী, আর আমি তোমার দাস. এমন 
ভক্তিপথ শুধু রুইদাসই জানে । 

ঝালির রানী এর তাৎপর্য বুঝে রুইদাসের শিষ্যত্ব গ্রহণ করলেন'': 
দীক্ষা পেলেন__রামনাম! বুঝলেন ভক্তিপথেই মুক্তি! 

কাশীর পণ্ডিতমণ্ডলী সেদিন রানীর পাগলামি দেখে হেসে ওঠেন । 
সুদূর চিতোর থেকে কাশী এসে শেষ পর্যন্ত পাগল না হলে কেউ এক 
চামারকে গুরুপদে বরণ করে 1" 

কথাটা কানে গেল ঝালির রানীর ৷ তিনি কারোকে কিছু না বলে 
মন্দির-5ত্বরে সমস্ত ত্রাহ্মণমণ্ডলীর এক সভা আহ্বান করেন 

সবাই ভাবেন_-ঝালির রানী মন্ত্র নিয়েছেন, তারপর যখন 
্রান্গণমণ্ডলীকে ডেকে পাঠিয়েছেন নিশ্চয়ই মোটারকম ত্রা্গণ-বিদায় 
করবেন__হয়তো সোনা-রূপাও পাওয়া যাবে ! 


সন্ধ্যায় মন্দির-চত্বরে ব্রাহ্মণদের ভিড় জমেছে । সবাই উপস্থিত, 


ভক্ত রুইদীস 


কেবল রানী এখনও আসেন নি। সবাই উদ্গ্রীব হয়ে তার অপেক্ষায় 
আছেন ।--- 

কিছুক্ষণের মধ্যেই রানী এসে উপস্থিত হলেন। তিনি সঙ্গে করে 
এনেছেন তার দীক্ষাগুরু রুইদাসকে ৷ 

সবার চোখ কপালে ওঠে! 

ঝালির রানী চত্বরের নীচের সি'ড়িতে ভক্ত রুইদাসকে বসার জন্য 
অগ্ররোধ করেন। ভক্ত রুইদাস হাসিমুখে সেখানে উপবেশন করেন । 

্রান্মাণমণ্ডলী রানীর কাগুজ্ঞান হয়েছে ভেবে জয়ধ্বনি তোলেন |... 

রানী ত্রাহ্মণমণ্ডলীকে উদ্দেশ্য করে বলেন_এক চামারের কাছে 
গিয়ে পড়েছিলাম মনের বিভ্রাম! তার ভোজবাজিতে মুগ্ধ হয়ে হঠাৎ 
দীক্ষা! নিয়ে বসলাম। এর ফলে যে পাপ রচনা করলাম, সে পাপ 
ক্ষালনের উপায়ের জন্য আপনাদের আহ্বান জানিয়েছি । আর 
যিনি আমায় দীক্ষ। দিয়ে আমায় এই মহাপাপে লিপ্ত করেছেন, 
তাকেও ধরে এনেছি__তিনিও কম পাপী নন__তারও পাপের বিচার 
আপনাদের করতে হবে|: 

পণ্ডিতের! মহাখুশী-..গুনগুন রব ওঠে! শাস্ত্রবিদ্রা মাথা নাড়েন 1... 

এমন সময় রানী বলেন__তবে |... 

সবাই অবাক্‌ হয়ে ভাবেন-_তবে ? 

ঝালির রানী বলেন-__উনি আমায় যে ভোজবাজি দেখিয়েছিলেন, 
সেটি হচ্ছে এই যে উনি ওর ঠাকুরকে ডাকতেই তিনি বিগ্রহের মধ্য 
থেকে সজীব রূপ নিয়ে বেরিয়ে এসে ওঁর কোলে চড়ে বসলেন! আমি 
এই দেখে ওঁকে এক মহাযোগী ভেবে মন্ত্র নিলাম।.. “আপনাদের মধ্যে 


ভক্ত রুইদাস ৪১ 


যে-কেউ এইভাবে আহ্বান করে যদি এ মন্দিরের ওই রাম-বিগ্রহকে 
প্রাণবন্ত করে কাছে আনতে পারেন, তিনিই পারবেন আমার এই পাপ 
-ঘুচাতে এবং ওই চামার রুইদাসের বিচারের অধিকারী হতে। আর 
সঙ্গে সঙ্গে আমিও তার চরণে চিরজীবনের জন্য শির নত করে দেবো 
এবং আমার প্রভূত ধনরাশি এনে তার পায়ে নিবেদন করবো ! 
ব্রাঙ্গণমণ্ডলী নিশ্চল-_নিবাক.! বেদজ্ঞ ছজন ব্রাহ্মণ বলেন__ 
আমর! বৈদিক মন্ত্রে ওঁকে আহ্বান জানাবৌ-_সামগানে ! 


* * * 


বেদমন্ত্রের উচ্চারণে মন্দির-প্রাঙ্গণ রণিত-ধ্বনিত হতে থাকে। 
ঘণ্টার পর ঘণ্টা কেটে যায়, বিগ্রহের দেহে প্রাণ-সঞ্চার হয় ন!'-- 
বেদীগীঠে পাথরের দেবতা পাথর হয়ে থাকেন! 
রানী তখন রুইদাসের কাছে জোড়হাতে নিবেদন করেন__মহারাজ ! 
আপ. কুছ, গীত শুনাইয়ে_আপনি কিছু নামগান শোনান ৷ 
বেদমন্ত্রের অন্তরালে রুইদাসের উদাত্ত কণ্ঠ শোনা যায়। তিনি 
গাইছেন__ 
“নরহরি ! চঞ্চল হায় মতি মেরি। 
ক্যাসে ভগতি করু ম্যয় তেরী ॥” 
_ হে নরহরি ! আমার মতি অতি চঞ্চল, আমি তোমায় কি করে 
ভক্তি করব? 
“তু মোহি দেখে, হৌ তোহি দেখু, গ্রীতি পরস্পর হোই । 
তু মোৌহি দেখে, তোহি ন দেখু’, ইয়ং মতি সব বুধি খোই॥” 
তুমি আমায় দেখো, আমিও তোমায় দেখবো পরস্পরের মধ্যে 


৪২ ভক্ত রুইদীন 


এইভাবেই গ্রীতি হবে ।-.-তুমি যদি আমায় দেখ, আর আমি যদি 
তোমায় না দেখি, তা হলে আমার এই মনোভাবই আমার সব বুদ্ধি 
নষ্ট করে দেবে। 

“সব ঘট অন্তর রমসি নিরন্তর, ম্যায় দেখন নহি জান|। 

গুণ সব তোর, মোর সব অগুণ, কৃত উপকার ন মানা ॥৮ 

__সমস্ত ঘটেই অর্থাৎ বন্তুতেই তুমি নিরন্তর রয়েছো, আমি তা 
দেখতে জানি না! সব গুণই তোমার, আমি নিগুণ, তোমার কৃত 
উপকারটুকুও মানতে চাই ন1! 

“ম্যায় ত্যয় তোরি মোরি অসমঝি, 

সো! ক্যাসে করি নিস্তার! ৷ 

কহ রৈদাস কৃষ্ণ করুণাময় জয় জয় জগত-আধারা ৮ 

_আমি যে তোমারি আর তুমি যে আমারি-__সেটাও বুঝি না। 
তবে কেমন করে নিস্তার পাবো! রুইদাস, শুধু তবে বল যে কৃষ্ণ 
করুণাময়'"'জয়! জয়!.*"তুমি জগতের আধার-স্বরূপ ! 

বেদীগীঠে দুলে ওঠে শ্রীরামজীর বিগ্রহ.-.চরণের পায়জনিয়া বেজে 
ওঠে! বেদীমূল হতে প্রাণবন্ত শিশু রাম ঠমকে ঠমকে এগিয়ে আসেন 
সবার সম্মুখে' পায়ের পায়জনিয়ার মধুর শব্দে মন্দির-প্রা্গণ মুখরিত 
করে স্মিত হেসে চড়ে বসেন রুইদাসের অঙ্কে ৷ 

রুইদাস শিশু রামকে কোলে তুলে নিয়ে বসিয়ে দেন তার যথাযথ 
আসনে। জীবন্ত শিশুমূতি দেখতে দেখতে পাথর হয়ে যায় |... 

ঝালির রানী এসে রুইদাসের পদতলে পড়ে জ্ঞান হারান । 
যুহুযু'হুঃ ‘রামনাম’ উঠে মন্দির-প্রাজণ ভরে যায়-.. 


ভক্ত রুইদ্বাস ৪৩. 
ত্রাহ্মণমণ্ডলী রুইদাসের নিকট ক্ষমা চাইতে উঠে দাড়ান | বিস্ত--- 


রুইদাস কোথায়! শ্রীমন্দিরে তো রুইদাস নেই ! 
একজন দৌড়ে চলেন রুইদাসের মুচির£আড্ডায়--স্চচক্ষে দেখে 

বেদীমূল হতে প্রাণবন্ত শিশু রাম এগিয়ে আদেন। পৃঃ ৪৩ 
আসেন, রুইদাস তীর নিজের জায়গাটিতে বসে জুতো সেলাই করছেন 


আর রামধুন গাইছেন। 

বারাণসীধামে রুইদাসের নাম এখন সর্বত্র । নাম শুনে বহু দূর- 
দূরাম্ত থেকে লোক এসে জড়ো হয় রুইদাসের কাছে রোগ-শোক-দুঃখ- 
তাপের জ্বালা নিয়ে । সবাইকে রুইদান দেন একই মহৌষধ ! সে হচ্ছে 
তার রামনাম-গান আর রামজীর পুজান্তে চরণামৃত।... 

রুইদাসের জুতোশালায় রামজীর চরণামৃত বড় একপাটি চামড়ার 
জুতোর মধ্যে ভরে রাখা হতো! ৷ যত পাপী, তাগী, রোগী, শোক-সন্তপ্ত 
লোক আসতো, এই চামড়ার আধার থেকে তৃপ্তির সঙ্গে চরণামূত খেয়ে 
নিরাময় হতো এবং রুইদাসের আশীর্বাদ মাথায় নিয়ে আনন্দ করে ঘরে 
ফিরতে |." 

একনি এক বণিক্‌ তার বন্ধুর সাথে রুইদাসের চামড়ার দোকানে 
এসে তাকে দর্শন করে। তখন দোকানের সকলকেই গ্রীরামজীর চরণা- 
মৃত বিতরণ করা হচ্ছিল। জুতোর মধ্য থেকে চরণামূত ঢেলে সবাইকে 
দে€ £য়ার সাথে বণিকের ও তার বন্ধুর হাতেও ত দেওয়া হলো । 

বণিকের বন্ধু সে চরণামৃত মুখে দিয়ে মাথায় মেখে নিল। কিন্তু: 
বণিক্‌ জুতায় রক্ষিত চরণামূত হাতে নিয়ে খাবার ভান করে মাথার উপর 
দিয়ে পেছনে ফেলে দিল__হাতটা গায়ে গালে বুলিয়ে নিল। তারপর 
সে ঘরে ফিরে এসে সারা অঙ্গ জল দিয়ে ভালে! করে ধুয়ে ফেললো ৷--- 

সাতদিন কাটে না। বণিকের গায়ে শ্বেতকুষ্ঠ দেখা দিল ; অথচ 
বন্ধুর রং ও চেহারার যেন জলুস ফুটে বেরুতে লাগল ! চরণামুতের জল 

বণিকের গায়ের যে-যে অংশে লেগেছিল_যা সে ভাল করে ধুয়ে 
পরিষ্কার করেছিল_সেই-সেই অংশে একপ্রকার ঘাও: ফুটে বেরুলো 
এবং পনের দিনের মধ্যে তা গলিতকুষ্ঠে পরিণত হলো ৷ 


বৈদ্যর! দেখে বলেন এ কুষ্ঠ ভাল হবার নয়। 


বণিক্‌ বন্ধুকে ডেকে রুইদাসের জুতোয় রাখা চরণামৃতের নিন্দে করে 
বলে__ওই সব খেয়েই আমার এই দশা হয়েছে! 

বন্ধু বলে_ আমি দেখেছি, তুমি চরণামৃত খাও নি, পিছু দিকে ফেলে 
দিয়েছিলে। যেখানে যেখানে চরণামূতের এতটুকু জল লেগেছিল, তুমি 
তা সবই গঙ্গাজলে ধুয়ে ফেলেছিলে। তবে আজ চরণামৃতের দোষ দিচ্ছ 
কেন! আমার মনে হয়, চরণামৃত অবজ্ঞা করার ফলেই তুমি আজ 
গীড়িত। চলো আমার সঙ্গে, মহারাজ রুইদাসের কাছে গিয়ে এই 
অপরাধের জন্য ক্ষমা ভিক্ষা চাইবে ৷ তিনি ক্ষমা করলে তুমি নীরোগ 
হবে, একথা আমি নিশ্চয় করেই বলতে পারি। 

বন্ধুর কথা শুনে বণিকের মনে মনে বড় ভয় হলো! সে বন্ধুকে 
লুকিয়ে একাই গিয়ে হাজির হয় রুইদাসের কুটীরে।--- 

সেদিনও সবাইকে চরণামূত দেওয়া হচ্ছিল। কিন্ত বণিকৃকে সে 
চরণামুতের অংশ দেওয়া হলো না । বিফলমনোরথ হয়ে বণিক্‌ ঘরে 
ফিরে এলো """ 

এমনি করে মাসাবধি প্রত্যহ সে রুইদাসের কুটারে গিয়ে হত্যা 
দিতে লাগল ৷ শেষে একদিন রুইদাসের পা জড়িয়ে ধরে খুব কান্নাকাটি 
শুরু করল। রুইদাস তার পা ছাড়িয়ে নিয়ে বললেন__তুমি যদি 

অপরাধ করে থাকো, সে করেছো! রামজীর কাছে ; কাজেই তার পা 
জড়িয়ে অপরাধের ক্ষমা ভিক্ষা চাও...তিনি ক্ষেমংকর! 

বণিক্‌ মন্দিরে গিয়ে নারায়ণ-শিলার কাছে হত্যা! দেয়। তিন দিন, 
তিন রাত্রি অহরহ কাদে আর ক্ষমা চায়।... 

স্বপাদেশ হলো_ চামড়ার জুতায় রক্ষিত চরণামৃত নিজ হাতে তুলে 
খাও, সর্ব অঙ্গে প্রলেপ দাও, তুমি নিরাময় হবে! 

বণিক্‌ রুইদাসের কুটারে চামড়ার জুতায় রক্ষিত চরণামূত নিজ হাতে 
মুখে ঢেলে দেয় এবং অঞ্জলি ভরে নিয়ে তা সর্ব-অঙ্গে মেখে নেয় ; 
তারপর সুস্থ হয়ে রুইদাসের শিশ্দ্ গ্রহণ করে ঘরে ফিরে যায়। মুখে 
তার_-'জয় জয় রাম’! 

রুইদাস চিতোর থেকে নিমন্ত্রিত হয়েছেন । 

ঝালির রানীর এ প্রাণের আহ্বান ; তাই রুইদাস এ আহ্বান 
উপেক্ষ। করতে পারলেন না ॥--- 

কাশী থেকে পথ চলেছে:--প্রয়াগ, বিন্ধ্যপধত পার হয়ে 
রাজপুতানার দিকে। জনবিরল জঙ্গলাকীর্ণ পথ, তার উপর পাহাড়- 
সংকুল। বন্ধুর পথে রুইদাসের একমাত্র সহায় রামজী । 

ফ * ফু 

সাত দিনের পথ অতিক্রম করে এসে গেছেন পুক্ষরাভিমুখে। ঘন 
জঙ্গল--.পাহাড়--'বালুকাপূর্ণ পথ ! চলা আর যায় না ! তবু চলেছেন 
ভক্তের আহ্বানে । 

তৃষ্ণার্ত হয়েছেন। সামনে গ্রাম । হয়তো জল পাবেন ! 

কুয়া থেকে জল তুলে মুখে দিতে যাবেন, পিছু থেকে স্ত্রী-কণ্ডে কে 
যেন বলে ওঠেন__হে সন্গাসি! হে যোগি! আমিও বড় তৃষ্ণার্ত, 
আমায় একটু জল দিন ! 

রুইদাস বলেন__কে তুমি মা? 

সত্রীলোকটি কাতরকঠে বলেন-_আমার পরিচয় শুধু আমার গৈরিক 
বন! আমি আপনার গৈরিক বসন দেখে এইটুকু বুঝেছি যে আমরা 
সমগোত্রীয়_আমরা বিষ্ণুর পূজারী ৷ 

রুইদাস উত্তর করেন-_আমি মা জাতিতে চামার। আমার হাতের 
জল কি আপনি খাবেন? 

স্্রীলোকটি রুইদাসের মুখের দিকে চেয়ে দেখেন।-*একি! এযে 
সেই পুরুষপ্রধান, যাকে তিনি স্বপ্নে দেখেছেন_গুর বলে প্রণতি 

জানিয়েছেন! সেই সৌম্য সহাস ধ্যানমৃত্তি তার সামনে দাড়িয়ে... 
নিজ মুখে বলছেন__-আমি জাতিতে চামার ! 

স্্রীলোকটি বিস্মিত হয়ে চেয়ে থাকেন তার স্ব দেবমূতির 
দিকে। তারপর বলেন-_ প্রভু! চর্সের ঢাকা মানুষের এই দেহমন্দির ! 
চামড়ার ঘেরাটোপের অন্তস্তলে বসে আছেন সবার প্রাণের ঠাকুর । 
চামড়ার শরীর নিয়ে তাই সবাই যে চামার !---আর তুমি দেব যদি' 
চামার হও, তবে ত্রিভুবনে অ-চামার কে আছেন? তুমি আমায় জল 
দাও, আমি বড় তৃষিতা ! 

জল ঢেলে দেন রুইদাস সেই স্ত্রীলোকের হাতে । নিজের পেয় জল 
নিজে পান না করে ঢেলে দেন আর বলেন-_হে নারীশেষ্ঠা ! তোমার 
হাতে পানীয় দিয়ে আমার মনে হচ্ছে, আমি আমার পরমারাধ্য! 
সীতাদেবীর কর-কমলে জল ঢেলে দিচ্ছি ! 

রমণী জল পান করে জোড়হাতে নতজানু হয়ে প্রণাম জানিয়ে 
বলেন হে পুরুষপ্রধান ! তোমায় আমি স্বপ্নে গুরুরূপে বরণ করেছি 
"তুমি আমার প্রণাম গ্রহণ করে ! 

সাষ্টাঙ্গে প্রণাম জানান নারী... 

রুইদাস নিমেষে সে-স্থান পরিত্যাগ করেন। ভাবেন__আমার 
আরাধ্যা সীতাদেবী আজ আমারই পদতলে নত হয়ে প্রণাম জানাচ্ছেন 
""'এ যে অসম্ভব---এ যে মহাপাপ! 

নারী ভূতলে চক্ষু মুদে পড়েন থাকেন। প্রাণ ভরে নিজের দীনত৷ 
জানিয়ে ওঠে দাড়ান--- 


. কিন্ত কই'*যোগী কোথায়! যোগী যে চলে যান.--তার স্বপ্নদৃষ্ট 

গুরু যে চলে যান !---ওই যাচ্ছেন_ উদ্ভ্রান্ত গতিতে দূরান্তের পথে 

নারী ধৈর্ঘ-হার! হয়ে কাতরকণ্ঠে গেয়ে ওঠেন_ 

“যোগী ! মাতজা_ মাতজা-_ মাতজা 

পাও পড়ি ম্যায় তেরি-তেরি হ্যায় !” 

_ যোগী! তুমি যেও না_যেও না! আমি তোমার পায় পড়ছি। 

«প্রেম ভগতি কো পৌঁড় হী ন্যায়রী, হমকু গৈল বাতা জা। 

অগর-চন্দনকী চিতা রচাউ, আপনে হাথ, জলা জা | 

_ প্রেম আর ভক্তির পথ প্রদর্শন করে গেলে, কিন্তু পথ চলার 
উপায় বলে দিয়ে গেলে না! আমি অগুরু-চন্দন দিয়ে চুলী রচনা! 
করেছি, তুমি আপন হাতে জ্বালিয়ে দিয়ে যাও। 

“জল বন ভই ভম্মকী চেরী, আপনে অঙ্গ লগা জা। 

মীরা কহে প্রভু গিরিধর নাগর, জোতবমে জোত- মিলা জা ॥৮ 

_ আমি চোখের জলে ভন্ম গুলেছি, তুমি তোমার অঙ্গে লাগিয়ে 
যাও! মীরার প্রভু গিরিধারীকে স্মরণ করে মীরা বলছে__এসো যোগী, 
জাতে জাত মিলিয়ে যাও! (অর্থাৎ আমিও যে-পথের পথিক, তুমিও 
সেই পথের পথিক, কাজেই আমরা সমজাত যে! সেই জাতেই জাত 
মিলিয়ে দাও । ) 

তাই শোনা যায়, রুইদাস মীরা বাঈয়ের গুরুর আসন অধিকার 
করেছিলেন । 

মীরা বাঈ তখন চিতোর ছেড়ে বুন্দাবন-পথের অভিযাত্রী। পথে 
ছুই পথিকের এভাবে দর্শন মিলল'"" 


৪ 


০ 


চিতোরের কাছে ঝালোরে এসে পৌছেছেন রুইদাস | 

ঝালির রানী তাকে সম্মানিত করেছেন রাজগুরুর আসন দিয়ে । 
রাজ্যের বড় বড় পণ্ডিতের মনে জেগেছে ঈর্ষা, দ্বেষ, বিদ্রোহ ! 

রাজগুরু সম্মানার্থে রানী তার রাজ্যের সমস্ত পণ্ডিত-ব্রাহ্মণদের 
নিমন্ত্রণ জানান একটি ভোজে। 

ইতিমধ্যে কানে কানে খবর এসে গিয়েছে যে রুইদাস জাতিতে 
চামার 1 

রানীর এই ঘৃণিত গুরুবরণ দেখে রাজ্যের পণ্ডিতের! সবাই ঘৃণায় 
মুখ ফেরালেন। অথচ রাজ-নিমন্ত্র অগ্রাহ্য করবার মতো! সাহস 
কারো নেই ৷--. 

পণ্ডিতমণ্ডলীর নিভৃত সভা বসে। বহু বিচার-বিবেচনার পর তারা 
রানীকে জানান যে, এ নিমন্ত্রণ তারা সাদরে গ্রহণ করে রানীকে সম্মানিত 
করবেন, যদি রানী তাদের স্বপাক-ভোজনের আদেশ দেন 1. -হিন্দু- 
শান্্রান্যায়ী তারা নিজেদের রন্ধন নিজেরাই করে পরিতৃপ্ত আহারে 
রানীর এ নিমন্ত্রণের মর্যাদা রক্ষা করবেন । অবশ্য এ নিমন্ত্রিতের আসরে 
নীচ, অস্পৃশ্ত, অছুতের কোনোই প্রবেশাধিকার থাকতে পারবে না।... 

ঝালির রানী এ ইঙ্গিতের অর্থ বোঝেন। রুইদাসজীর জাত নিয়ে 
মুখে কেউ প্রতিবাদ না করলেও এ প্রস্তাব যে প্রতিবাদেরই অনুরূপ, 
তা রানী সহজেই বুঝতে পারেন। তিনি তার গুরুজীর কাছে অকপটে 
সব বথা ব্যক্ত করলেন। রুইদাস হেসেউত্তর করেন_আপ._ রুচি খানা, 


ভক্ত রুইদাস ৫১ 
পর্‌ রুচি পহ. না__নিজের রুচি অঙ্ু্যায়ী আহার করা এবং পরের 
রুচি অনুযায়ী বসনভূবণ পরিধান করা বিধেয় ।--- 

কাজে কাজেই রানী ঝালি তার পূর্ণ সম্মতি জানিয়ে পণ্ডিতদের এ- 
প্রস্তাব সমর্থন করলেন_মনে মনে খালি শরণ নিলেন স্বীয় গুরুদেবের । 
...গুরুদেব যদি অপমানিত হন, ভক্ত শিল্তাও অপমানিত! হবেন; 
শিষ্যার অবমাননা যদি হয়, সে অবমাননা গুরুরও.। এই ভেবে তিনি 
নিশ্চিন্ত হলেন---মনে শান্তি পেলেন । 

রাজগুরুর অভিষেকে সবাই উপস্থিত হলেন। এলেন পণ্ডিত- 
ব্রাহ্মণের দল! রাজ-রন্ধনশালায় তারা উপস্থিত হয়ে রাজকোষ থেকে 
আটা আনাজ মসলাদি সিধ| নিয়ে নিজেরাই রন্ধন করলেন। রাজ- 
মন্দিরের প্রশস্ত চত্বরে ব্রাহ্মণের! স্বহস্তে নিজেদের খাবার ব্যবস্থা 
করলেন... 
ব্রান্মণেরাই আসন পাতলেন, ভোজন-পাত্রাদি সাজিয়ে নিলেন 
এবং শেষে নিজেরাই নিজেদের পরিবেশন শুরু করে দিলেন । 

রুইদাস বসে থাকেন ঝালোর-বাগিচার কোণে এক বৃহ বটবৃক্ষের 
তলায়। 

ব্ৰাহ্মণগণ যখন একসঙ্গে আচমনাদি করে ভোজনে বসেছেন, তখন 
শোনা যায় দূর থেকে ভেসে আসা এক সংগীত-লহরী !'*- 

রানীও উপস্থিত ছিলেন ্রাক্মণমগ্ডলীর ভোজনস্থানে। তিনি কান 
পেতে শোনেন এ মধুর কষ্ট। ভাবেন_এ কণ্ঠ তো আর কারো নয়_ 
এ যে স্বয়ং রুইদাসের ক ! তরে কি গুরুজী আদ্ণদের আহার-স্থানে 

এসে গিয়েছেন ?__নাঁ-না, তিনি তো নিজে তাকে তার উদ্ভান-বাটিকার 
কোণে নিরালা বটবৃক্ষের তলায় ধ্যানস্থ দেখে এসেছেন। তবে! 
কণঠন্থর যেন দূর হতে আসে নিকটে-..আরও নিকটে...ভাষ। তার 
স্পষ্ট শোনা যায় 
“জব. রাম নাম কহি গাবেগ। । 
তব ভেদ অভেদ সমাবেগ! ॥৮ 
যখন রামনাম উচ্চারণ করবে, তখনই ভেদাভেদ ঘুচে যাবে । 
“জে সুখ হ্যায় ইয়। রসকে পয়সে, 
সো সুখ কা কহি গাবেগী ?” 
_এই রামনাম রসের সুখ যে পেয়েছে, সে কি সে-সুখ কারে। 
কাছে গেয়ে শোনাতে পারে? 
“গুরুপরসাদ ভই অন্ুমৌ মতি 
বিষ অমৃতসম ধাবে গা । 
কহ রৈদাস মেঠি জাপা পর, 
তব ওয়া ঠৌরহি পাবে গা! ,» 
_ঞ্প্রসাদ পেয়ে মতি স্থির হলে তখন বিষও অমৃত হয়ে পিছু 
ধাওয়া করে। রুইদাস বলে--এ ভেদ মিটলেই মানুষ ভগবানকে 
পাবে ।*** 
সংগীতের সুর যেন আহারব্যাপূত ব্রাহ্মণদের প্রতিজনার পাশে 
পাশে ঘুরে বেড়ায় ! কী এক স্বর্গীয় সুরে যেন সবাইকে ঘিরে ফেলে টি 
সবাই ত্রস্ত হয়ে নিজের নিজের চারপাশে চেয়ে দেখে। পরস্পর 
পরস্পরের দিকে দৃষ্টি ফেরাতে গিয়ে সবাই হত্বাক্‌ হয়ে চেয়ে থাকে। 

প্রত্যেকেই দেখে, তার পাশটিতে বসে রুইদাস তার সঙ্গে একপাতে 

যত ব্ৰাহ্মণ, ততই রুইদাস ! রানী চেয়ে থাকেন পণ্ডিত-মণ্ডলীর 
দিকে ।--এ যেন কৃষ্ণের রাসলীলা'--এক একজন গোগীর পাশে এক 
একজন কৃষ্ণ! আজ ঝালোরের মন্দির-চত্বরে ত্রান্মাণদের ভোজনাসনের 
পাশে ঠিক তেমনি সবাই দেখেন প্রত্যেকের পাশে রুইদাস বসে 
আছেন। সবাই সমস্বরে জয়ধ্বনি তোলেন__ 

“জয় মহারানী বালির শ্রীগুরু রুইদাসজীকি জয়_জয় ত্রাহ্মণ 
রুইদাসজীকি জয়-__জয় দেব রুইদাসজীকি জয় !” 

রুইদাস কিন্তু উদ্যানের বটবৃক্ষের তলায় তখন গভীর ধ্যানে 


মগ্ন ।--- 
রানী এসে তার পায়ে প্রণাম জানান । 


এর অনতিকাল পরেই সারা চিতোরের লোক রুইদ্রাসজীকে দেখবে 


বলে ভেঙে পড়ে ৷--- 
আর রুইদাসের থাক! হয় না । রানী বহু ধনদৌলত রুইদাসের 


পায়ে দিয়ে রুইদাসকে কাশী পাঠাতে চাইলেন ; কিন্তু রুইদাস কিছুই 


ছু'লেন না__কিছুই নিলেন না !:"" 
গুরুদক্ষিণান্বরূপ মাত্র দুটো সুপারি রানীর হাত থেকে গ্রহণ করে 


রুইদাস কাশী যাত্রা করেন।""" 

রুইদাস কাশীতে ফিরে এসেছেন। লোককে ওঁশর্য দেখিয়ে বেড়ানো 
তার কাজ নয়_-ভেবেছেন কতবার ! কিন্তু তার প্রেমের ঠাকুর দয়াল 
শরামচন্্র ভক্তের মান বজায় রাখতে বারবার তীর যড়ৈশ্বর্য দেখিয়ে 
জনসাধারণের কাছে তার ভক্ত রুইদাসের মান বাড়িয়েছেন।...এ দোষ 
রুইদাসের নয়_এ দোষ ভার, যিনি স্বয়ং এর দেখিয়ে জনগণকে মুগ্ধ 
করেছেন ।... 

রুইদাস এ নিয়ে মাঝে মাঝে মনে ছুঃখও পেয়েছেন_ পাছে লোকে 
তাকে বাজিকর ভেলকিবাজ মনে করে! আবার ভাবেন__ভগবান 
দয়ালু, তিনি তার অসীম ক্ষমতার প্রকাশ দেখিয়ে ভ 


ভক্তের মান বজায়ের 
ছলে বার বার সকলকে বুঝিয়ে বলেন__-ওরে অবিশ্বাসী দল, আমি 
আছি-__আছি__আছি! 


ভক্ত আর ভগবান্‌---দুজনে পরস্পর ভিন্ন হলেও মূলতঃ তারা 
একই | ভক্তের দেহমনে ভগবান্‌ নিত্য বিরাজিত। ভক্ত ভগবান্‌ ভিন্ন 
অপর কিছুই জানেন না---ভগবান্ও চিরদিন ভক্তের দাস হয়ে থাকেন 
ভক্তের হৃদয়ে ভক্তিকুনুম প্রস্ফুটিত..-সেই কুন্গমৈর দলে দলে প্রকটিত 
হয়ে ওঠে ভগবানের বিচিত্র লীলা! 1... 


রুইদাসের বিপক্ষদূল সমালোচনা করেন_ ওসব বিভূতি-যোগের 


খেলা-"*বড় নিয়শ্রেণীর যোগীর কাজ ওসব । তারা শুধু ভেলকি দেখিয়ে 
ভেক নিয়ে বেড়ায় । 

রুইদাস ভেক নেন না। কেউ জোর করে দিয়ে গেলে তিনি 

ত! গরিবদের বিলিয়ে দেন.--কখনো বা গঙ্গার জলে তা নিক্ষেপ 
করেন। 

ঝালির রানীর সুপারি ছুটো গঙ্গাজলে ফেলে দেবেন ভেবেও রুইদাস 

তা পারেন নি, অথচ কাছে রেখেও তিনি সোয়াস্তি পাচ্ছেন না 

কারোর কোনো দানই তিনি জীহনে নেন নি__গুমোর করে নয় 

দাতার মনে আঘাত দেবেন বলে নয়---তার ধারণ! ছিল, দাতা জগতে 

একজন মাত্র, ধার দান করার পুর্ণ অধিকার আছে_তিনি হচ্ছেন স্বয়ং 

ভগবান্‌..-তার নিজের সম্পত্তি তিনি নিজে হাতে দান করেন । বাকী 


সব দাতা তো ভগবানের সম্পত্তি থেকে নিয়ে দান করেন__যাকে বলে 


পরের ধনে পোদ্দারি। রুইদাস তাই দান গ্রহণ করেন একমাত্র কর্তী- 


দাতার কাছ থেকেই, অপরের দানে তীর স্পৃহা নেই।-*" 


গুরুদক্ষিণাস্বরূপ রুইদাস ফল গ্রহণ করেছিলেন মহারানী ঝালির 
সুফল কামনায় | ফল মানে দুটি সুপারি ৷ দুহাতে ছুটি নিয়ে এসেছেন''- 
দেবেন ওই গঙ্গাগর্ভে | মা ভাগীরথী তা গ্রহণ করে যা আশীবাদ দেবেন, 
তা তিনি বহন করে পৌছে দেবেন তার প্রিয় শিশ্যার কাছে_এই তো 
ভাবেন-_সামনে মকর-সংক্রান্তির যোগ--:এই যোগেই 
এক ফাকে ফেলে আসবেন সুপারি দুটো ওই গঙ্গার গর্ভে "-- 

মকর-সংক্রান্তির দিনে বড় ভিড় জমেছে রুইদাসের প্রতিষ্ঠিত 


শ্রীমন্দিরে । দলে দলে তাক্তেরা সব এসেছেন দূর দেশ থেকে! উত্তর 


সীমানার সাধুর সব নেমেছেন কাশীধামে মকর-সংক্রান্তির সলানকামনায়। 


৫৬ ভক্ত রুইদাস 


তারাও আশ্রয় নিয়েছেন রুইদাসের ধর্মশালায়। রুইদাস তাদের সেবা 
আর আপ্যায়নে ব্যস্ত---গঙ্গ| দর্শনের সময় পাচ্ছেন না । 

কাশীর পণ্ডিতেরা সব ভিড় করে দল বেঁধে চলেছেন গঙ্গা-্ানে । 
রুইদাস তাদের মধ্যে একজনকে ডেকে বলেন_ পণ্ডিত মশাইগো, 
আপনারা গঙ্গায় যাচ্ছেন, আমার এই সুপারি ছুটো মা গঙ্গার গর্ভে 
দিয়ে দেবেন-..পরিবর্তে মা গঙ্গা যা দেবেন, তা এনে আমায় দয়া করে 
দিয়ে যাবেন? 

পণ্ডিত বলেন_ পারি ছুটো না হয় গঙ্গাগরভে নিক্ষেপই করলাম 
তে তোমার গ্গাদেবী আমার হাতে তুলে কিছু দেবেন? এ সব 
অসম্ভব কথা কি তুমি বলছো হে? বলি প্ৰকৃতিস্থ আছ তো? 

রুইদাস বিনয় জানিয়ে বলেন--প্রকৃতিস্থই আছি। প্ৰকৃতিস্থ 
বলেই প্রকৃতি-মা চেনা দিয়েছেন। তিনি নিশ্চয়ই আশীর্বাদ পাঠিয়ে 
দেবেন "আপনি ভয় পাবেন না। 

চলেন পঞ্তিতেরা সব পথ ধরে। রুইদাসকে নিয়ে তাদের চচণ 
টলে। হাসাহাসি, ঠাট্টা, মস্করা, হিংসা সবই ক্রমে প্রকাশ পায় 
রুইদাসের বিপক্ষে । 

সবাই স্সানান্তে গ্গাবক্ষে দাড়িয়ে মা গঙ্গাকে অর্থ পুষ্পাঞ্জলি দিয়ে 
তীরে উঠে দাড়ান...রুইদাসের সুপারির কথ! সবাই ভুলে বান। 

ফিরে চলার আয়োজন হতে এক পণ্ডিত বলেন__ওহে ! সেই 
রুইদাসের স্থুপারিজোড়াটা...গঙ্গায় ফেললে না ?... 

ফিরে দাড়ান পণ্ডিতমণ্ডলী । 

যার কাছে সুপারি ছিল, তিনি বলেন_ বটেই তো! ভুল হয়েছিল 


ভক্ত রুইদাস ৫৭ 
আর কি ! ভেবেছিলাম পুজান্সান সেরে যাবার সময় ফেলে দিয়ে দাড়িয়ে 
দাড়িয়ে ভেলকি দেখে বাড়ি ফিরে যাব ।--"ভাগ্যিস মনে করলে হে ! 

ছুড়ে ফেলে দেন সুপারিজোড়া গঙ্গার গভে। সার! ঘাটব্যাপী 
জনসমারোহের মাঝে সবাই আশ্চর্য হয়ে চেয়ে থাকে ।".'গঙ্গাবক্ষে 
একি! এ যে স্বয়ং মকরবাহিনী গঙ্গা মা! হাতে একজোড়া স্বর্ণ 
কঙ্কণ নিয়ে তীরের দিকে ছুটে আসছেন । 

শঙ্খ ঘণ্টা জয়ধ্বনিতে ভরে যায় সারা আকাশ বাতাস । আজ ধন্য 
হয়েছে গঙ্গার স্নানার্থীরা, ধন্য দর্শকমগ্ডলী---ধন্ত সাধু সন্যাসী, পণ্ডিত, 
ব্রাহ্মণ ! 
কার কল্যাণে, কার তপে, কার কঠোর সাধনায়, কার একান্তিক . 
ভক্তিতে মকরারঢা মা গল্গ ছুটে এসেছেন তীরের দিকে-_তা দেখতে 
সবাই আগ্রহে অপেক্ষা করছেন: -- 

দেখা গেল, মায়ের হাতে রক্ষিত সেই স্বর্ণ কঙ্কণ জোড়া একটি 
পণ্ডিতের হাতে তুলে দিয়ে মা অদৃশ্ঠ হলেন । 

সবাই পণ্ডিতকে দেখতে ভিড় জমায় ।.*-কে এই ভাগ্যবান্‌, কে এই 
মহাপুণ্যবান্_য'ার হাতে মা গঙ্গা স্বয়ং খুলে দেন সুবর্ণ কঙ্কণ ! 

পণ্ডিত কিন্তু উধ্বশ্বাসে ছুটে পালাতে চান ভিড় থেকে ।--"এ কন্কণ 
তিনি আর দেবেন না রুইদাসের হাতে । এ যদি এসেছে মায়ের হাত 
থেকে তারই হাতে, তবে এ সুবর্ণ কন্কণ কেমন করে তিনি ছেড়ে 
দেবেন 1...সবার অলক্ষ্যে তাই তিনি ছুটেছেন প্রাণপণে । পিছনের 
জনতা বলে ওঠে__ওই যায়''*ওই যায়! কিন্ত গলিপথ দিয়ে তিনি 


অদৃশ্য হয়ে যান নিমেষে । 


৫৮ ভক্ত রুইদীস 


নিরালায় এসে দাড়ান একান্তে । নিজের কাপড় থেকে খুলে সুবর্ণ 
বলয়টিকে ধীরে ধীরে দেখেন:-- 


পণ্ডিত কিন্ত উৎবানে ছুটে পালাতে চান - [ পৃঃ ৫৭ 
পিছু হতে শব্দ আসে-_পণ্ডিতজী; মা যা দিয়েছেন আমায় ফিরিয়ে 
দিন! ও আশীর্বাদী বস্তু আমার নয়__পরের গচ্ছিত ধন। 


ভক্ত রুইদাস ৫৯. 

চমকে ওঠেন পণ্তিত। পিছন ফিরে দেখেন রুইদাস দাড়িয়ে ।--- 
এত দূরে রুইদাস কি করে এলো ! 

চট্ট করে পাশ কাটিয়ে দৌড় দেন চতুর ব্রাহ্মণ 

এক শস্তপূর্ণ মাঠে ঢুকে পড়েন। মাথা সমান মকাই গাছ উঠেছে 
*--তারই আড়ালে নিজেকে ঢেকে ফেলেন । 

পেছু থেকে শব্দ আসে_ ত্রা্গণ, কেন মিছে অপরের গচ্ছিত ধন 
এমন করে কেড়ে নিয়ে পালাচ্ছেন? আমায় ফিরিয়ে দিন মা গঙ্গা যা 
দিয়েছেন !--- 


পিছুতে দাড়িয়ে রুইদাস। 

হিতাহিতজ্ঞানশূহ্য হয়ে আবার ছোটেন ত্রান্মণ। কিন্ত আর 
এগুতে পারেন না--"চারদিক্‌ ঘিরে দাড়িয়ে রয়েছেন রুইদাস ! 

ব্ৰাহ্মণ তখন উপায়ান্তর না দেখে একগাছি স্বর্ণকন্কণ বার করে 
রুইদাসের হাতে তুলে দিয়ে বলেন__এই নাও তোমার পিতলের কন্ধণ। 
বাবা_-এর জন্যে এত দৌড়াদৌড়ি ! মা হাতে করে দিয়েছিলেন বলে 
আমার লোভ হয়েছিল যে এটা বাড়িতে গিন্লীকে দেবৌ--"তা আর সা 
হলো! না--.কেবল দাও_দাও_দাও:--এই নাও ! 

রুইদাস একগাছি কঙ্কণ হাতে নিয়ে বলেন__পণ্ডিত-মশাই, মা 
কখনো একগাছি কন্কণ কারোকে দিতে পারেন না । এর জোড়াটিও 


পণ্ডিত জিব কেটে বলেন_ মানে ! ঈশ্বরের দিব্যি, যা পেয়েছি 


সব তোমার হাতে তুলে দিয়েছি" "আমি শপথ করে বলছি। 


৬০ ভক্ত রুইদাস 

রুইদাস বলেন__বেশ, চলুন মা গঙ্গাদেবীর কাছে-.-তিনি নিজে 
এসে সাক্ষ্য দেবেন। 

ব্রাহ্মণ নিমেষে 'ভেবে/নেন, হ্যা, গঙ্গাদেবীর খেয়েদেয়ে কাজ নেই, 
বার বার এসে ভেলকি দেখাবেন ! বলেন__চলো! হে, আমায় বেইজ্জরতি 
করতে চাও"**চল ! তবে একগাছাই তিনি দিয়ে তাড়াতাড়ি অন্তহিত 
হয়েছেন । যা ভিড় জমেছিল-..মা তাড়াতাড়ি সরে পড়লেন। হয়তো 
তাই একগাছা কঙ্কণ তারই কাছে রয়ে গেছে। 


গঙ্গার উপকূল লোকে লোকারণ্য । 
রুইদাস উদাত্ত সুরে গঙ্গাদেবীকে আহ্বান জানান, এবং মা গঙ্গার 
আরত্রিক শুরু করেন__ 
সন্ত উতারে আরতী দেবি! সিরো মনিয়ে। 
উরু অন্তর তা বৈসে ধিন্‌ রসনা ভনিয়ে ॥ 
মনসা মন্দির মহি" ধুপ ধুপ হোয়ে। 
প্রেম গ্রীতি কী মাল রাম চড়ইয়ে ॥ 
চহু' দিসি দিয়ন! বারি জগমগ রহিয়ে। 
জোতি জোতি সম জোতি হিল্মিল্‌ হো রহিয়ে ॥ 
তন মন আতম বারি তহা হরি গাইয়ে রী । 
ভনত জন রৈদাস তুম সরনা আইয়ে রী ॥ 
গঙ্গার চারধার জ্যোতিতে জ্যোতিতে নীলাভ বর্ণ ধারণ করেছে । 
আকাশের গায়ের রঙে ভরে গেছে মেদুর কজ্জলবর্ণ।__-ভোরের 
আলোকের মতো উজ্জল, অথচ চোখে পীড়া দেয় না'-এমন জ্যোতি ! 


ভক্ত রুইদাস রা 


দেখা যায় মকরবাহিনী ম| গঙ্গার আবিভগব ! শত শত উৎসুক 
দর্শকের সামনে মা এসে দাড়ান । মানবীর কণ্ঠন্বরে রুইদাসকে আহ্বান 
জানিয়ে বলেন-_কঙ্কণের অপরখানিও ওই ব্রাহ্মণের কাছে আছে:-- 
ব্রাহ্মণ তোমায় দিয়ে দেবেন ৷ ওই ব্রান্মণকে তুমি ক্ষমা করে| রুইদাস ! 
কারণ তুমিই তো ওঁকে আমার প্রদত্ত কঙ্কণ গ্রহণ করবার যোগ্য করে 
পাঠিয়েছিলে ! 

মিলিয়ে যায় সে অপূর্ব দেবীপ্রতিমা। উপরের স্থর্য প্রখর হয়ে 
ওঠে। কোলাহলে মুখর হয় জনমণ্ডলী । 

ব্ৰাহ্মণ তার কাপড়ের ভিতর থেকে বন্ধণের আর একটি বার করে 
. রুইদাসের হাতে তুলে দেন:-তার্পর রুইদাসের পা জড়িয়ে কেঁদে 
ওঠেন। 

রুইদাস বলেন__মা তোমায় ক্ষমা করে গেছেন--'তোমার ভয় কি 
পণ্ডিত! এ কক্কণ মহারানী ঝালির। মা আশীর্বাদী-স্বরূপ তাকেই 
দিয়ে গেছেন! তুমি স্বয়ং হাতে করে তাকে এ স্মুবর্ণ কঙ্ধণ পৌছে 
দাও:--তিনি তোমায় প্রচুর অর্থ দান করবেন। 

সেই পণ্ডিতকে দিয়েই রুইদাস বদ্বণজোড়াটি মহারানী ঝালির 
কাছে পাঠিয়ে দেন। 

শোন! যায়, মহারানী প্রচুর দান দিয়ে ত্রাহ্মণকে বিদায় 
করেছিলেন! ব্রাহ্মণের আর কোনোদিনই দুঃখকষ্ট পেতে হয় নি। 


জনবহুল সংসার থেকে অন্তহিত হয়ে যান ৷ তার দেহা- 


কেউ কোনো! খৌজ পান নি।-- 


বসানেও কবীরের মতো, তার দেহের 


-৬২ ভক্ত রুইদাস 


শিখ-সম্প্রদায়ের মধ্যে আজও রুইদাসের বহু ভক্ত রয়েছে। শিখ 
ধর্মগরন্থে রুইদাসের লিখিত বহু ভজন প্রচলিত আছে। শিখগ্রন্থে 
‘রবিদাস সম্প্রদায়’ নামে এক সম্প্রদায়ের উল্লেখ পাওয়া যায়। 
রুইদাস ভারত থেকে জাতি ও বর্ণের বৈষম্য ঘুচিয়ে দিতে চেষ্টা 
করেছিলেন! তার ধর্মের মর্ম ছিল__ 
জাতি পাতি পুছে নহি" কোই । 
হরিকো ভজে সো হরিকো৷ হোই ॥ 
রুইদাস একশ কুড়ি বৎসর পর্যন্ত জীবিত ছিলেন। তারপর ব্রন্মপদে 
লীন হয়ে যান। 
গুজরাটপ্রান্তে রুইদাস সম্প্রদায়ের বহু লোক রয়েছেন। এ 


ছাড়া সারা উত্তর ভারতের বহু লোকই নিজেদের ‘রবিদাসা’ নামে 
পরিচিত করেন। 


পরিশিষ্ঠ 


রুইদাসী বা রয়দাসী বৈষ্ণব সম্প্রদায়ের প্রতিষ্ঠাতা__রুইদাস ।--- 
কেউ বলেন রয়দাস, কেউ বা আবার বলেন__রবিদাস । 

ভক্তমালপ-গ্রন্থকার শ্রীমৎ নাভাদাসজী তার গ্রন্থে রুইদাসের স্থান 
নির্দেশ করেছেন মহাপুরুষদের মধ্যে --- 

রুইদাস সম্বন্ধে কিছু বলতে গেলে প্রথমেই পরম বৈষ্ণব, বহুশিষ্য- 
পূজিত রামানন্বদেবের নাম উল্লেখ করতে হয়। কারণ রুইদাস 
রামানন্দের শিশ্ুমগ্ুলীর মধ্যে একজন প্রধান শিষ্য । রামানন্দের অসংখ্য 
শিল্য ছিলেন। তাদের মধ্যে অনন্তানন্দ, কবীর, রুইদাস ইত্যাদি প্রধান। 
রামানন্দদেৰ আবার রামাৎ সম্প্রদায়তুক্ত ছিলেন । রামাৎ উত্তর 
উত্তর ভারতের এক প্রসিদ্ধ বৈষ্ণব সম্প্রদায়। রামানন্দ এই সম্প্রদায়ের 
প্রতিষ্ঠাতা বলে অনেকে এঁকে রামানন্দীও বলেন । এই সম্প্রদায়ের 
লোকেরা রামচন্দ্র, সীতা, লক্ষ্মণ ও হনুমানের উপাসনা করেন । 

রামানন্দদেব আবার রামানুজের শিষ্য বলে প্রচারিত । কিন্ত 
রামানুজ স্বামী খীষ্টীয় একাদশ শতাব্দীতে জন্মেছিলেন আর রামানন্দ 
চতুৰ্দশ শতাব্দীতে তার জীবনলীলা সংবরণ করেন। কাজেই ভক্তমাল 
গ্রন্থের অনুবর্তী হয়ে রামানুজের শিশ্কপরম্পরায় রামানন্দকে চতুর্থ পুরুষ 
বলে স্বীকার করা যায়। 

রামানুজের শিষ্য দেবানন্দ, দেবানন্দের শিষ্য হরিনন্দ, তার শিষ্য 
রাঘবানন্দ এবং রাঘবানন্দের শিষ্য রামানন্দ । 

শোনা যায় যে রামানন্দ কিছুকাল তীর্ঘপর্ঘটন করে স্বীয় সম্প্রদায়ের 
মঠে ফিরে এলে তীর সতীর্ঘগণ বলেন_ভোজন ও ভোজনক্রিয়! 
সংগোপনে করাই হচ্ছে রামানুজপন্থীর কর্তব্য ৷ তীর্থপর্যটন সময়ে এ 


ৰ ভক্ত রুইদাস 


নিয়ম কি তিনি পালন করেছিলেন 1..-রামানন্দ অকপটে স্বীকার 
করেন যে তিনি সে-নিয়ম রাখতে সব সময় পারেন নি। ফলে তার 
সতীর্ঘগণ তাকে আলাদা ভোজন করতে বলেন। শিশ্যবর্গের কথায় সায় 
দিয়ে এ কথা রামানন্দের গুরুজী রাঘবানন্দও সমর্থন করেন। তাতে. 
রামানন্দ নিজেকে অপমানিত বোধ করে মঠ ত্যাগ করেন এবং নিজে 
নূতন করে এক মঠ রচনা করে পূর্বতন মত ও সংস্কার বজায় রেখে 
স্বনামপ্রসিদ্ধ বৈষ্ণব সম্প্রদায় গড়ে তোলেন। তারপর তিনি বারাণদী- 
ধামে পর্চগঞ্গা ঘাটে নিজের আশ্রম খোলেন |... 

কালে, সে আশ্রম মুসলমানের! ধবংস করে দেয়।-..ওই ভগ্নস্ত পের 
মাঝে পাথরের তৈরী একট! বেদী আজও দেখা যায়__যার ওপর 
রামানন্দের পায়ের ছাপ রয়েছে। এছাড়া কাশীতে এই সম্প্রদায়ের 
কয়েকটি মঠ আছে। সেই মঠস্থ পঞ্চায়েতের নির্দেশ অনুসারে সারা J 
হিন্দুস্থানে রামাতেরা কাজ করে চলেন। 

কাশীর মঠে রামানন্দের বহু ভারতবিদিত শিষ্য মন্ত্রদাক্ষিত হন, 
এবং পরে এ'রা এক একজন প্রসিদ্ধ সাধু হয়ে আজও সারা ভারতে 
প্রখ্যাত ।-:-এ'র! হচ্ছেন__ 


অনস্তানন্দ, কবীর, সুখা, সুর, পদ্মাবতী, মহিমা, বিজয়া, নরহরি, 


গীপা, ভাবানন্দ, রুইদাস, ধনা, যোগানন্দ, গয়েস, করমট্টাদ, অহল 
পয়হারী, সারী রামদাস, শ্রীরঙ্গ ও গুণাকর ৷ প্রথম প্রথম রামানন্দ 


জাতিভেদ মানতেন:--পরে তিনি ত বর্জন করেন। এই ইতিহাসের 
স্দে ওতপ্রোতভাবে জড়িয়ে আছে রুইদাসের জীবন। 

